text:
Inyigisho yo ku wa kane w’icyumweru cya 21 gisanzwe, Umwaka A
Ku ya 28 Kanama 2014 – Mutagatifu AGUSTINI, Umwepiskopi n’Umwalimu wa Kiliziya
MURABE MASO
Yezu Kristu aradusaba kuba maso kuko tutazi igihe azazira. Icyo tuzi ni uko azaza igihe tudakeka. Urugero k’umujura utungurana rutwumvisha uko umunsi w’Umwana w’umuntu nawo uzatungurana. Ni gute twaba maso ?
- Kuba maso Yezu atubwira si uguhora ku nkeke y’uwo dutegereje ahubwo ni ugukora ugushaka kw’Imana buri munsi twubahiriza rya tegeko ry’urukundo : Gukunda Imana na mugenzi wacu, twitabira isengesho no guhabwa neza amasakramentu. Ibyo ubwabyo bitanga umutuzo ku mutima ku buryo ku isaha udakeka uramutse utunguwe nta nkomanga y’icyaha waba ufite ku mutima.
- Kuba maso ni uguhigika ibikorwa by’umwijima ukarangwa no kuba urumuri rw’isi
- Kuba maso ni uguhorana amatara yaka nka ba bakobwa b’umutima. Ayo matara yaka ni ibikorwa byiza ukora abakubonye bagakurizaho gusingiza So uri mu Ijuru
- Kuba maso ni uguharanira kugera ku butungane nk’ubwa So uri mu Ijuru ukunda bose
- Kuba maso ni ugukunda abakwanga ugasabira abagutoteza
- Kuba maso ni ukugira umuhate wo kubabarira ubisabye nk’ingabire y’Imana
- Kuba maso ni ukudahora utunga abandi urutoki wigira mwiza bo ubahindanya. Ngo banegurana ari inoge ba nenge itirora ! Ahubwo ni ukwikubita imbere y’Imana utakamba nka wa musoresha utakamba agira ati : « Dawe, mbabarira njye w’umunyabyaha .»
- Kuba maso ni ukudatwarwa n’irari ry’iby’isi ugahora wibuka ko uzabisiga, ukirinda kubyikubira ngo hato bitazagukuba ijosi
- Kuba maso ni ukugera ku musozo w’ubuzima uvuga nka Stefano ubwo yendaga guca agira ati : « Nyagasani, akira ubugingo bwanjye. »
- Kuba maso ni uguhumuka ukirinda kunyura mu nzira mbi, ugahumuka ukaboneza inzira nziza wirinda icyabangamira mugenzi wawe
- Kuba maso ni ukuva mu bitotsi ukareka kuba nka bamwe bagenda basinziriye (somnambule). Uwavuye mu bitotsi ntahutaza abantu n’ibintu, yibuka aho avuye akanahora ateganyiriza aho ajya. Ahora azirikana ko undi na we ari umuntu, ko atari icyo ntazi. Ko Imana imuzi kandi ko na we imukunda bityo ukamurinda ibyo wanga, ukamubanza ibyiza wifuza ko akugirira. Ni ugukorwa ku mutima n’ikibabaje undi, ugasura abarwayi, ugafungurira abashonji…. Ni ukutababazwa n’intambwe nziza mugenzi wawe ateye ngo uharanire kumusubiza inyuma.
- Kuba maso ni ugucagagura ingoyi z’inabi n’urwango zikuboshye cyangwa izo wabohesheje abandi. Ni ukugera aho ubona ko icyo mupfana kiruta icyo mupfa kuko mwese muri abana b’Imana ikunda byimazeyo kandi ko mwese intaho yanyu ari imwe.
- Kuba maso ni ugufata umugambi nk’umwana w’ikirara, ukagarukira Imana So ukiyunga na We n’abandi wahemukiye. Ni ukuva mu ngeso mbi, ukava mu mubare w’ingaruzwamuheto za sekibi ukaronka ubwigenge bw’abana b’Imana.
- Kuba maso ni ukumenya guhitamo icyiza ukagikora ukirinda ikibi kuko ikibi kijyana mu cyorezo kandi kikambika ubusa ugikoze
KUBA UMUGARAGU W’INDAHEMUKA
Turi abagaragu bategereje Shebuja. Turi abagaragu kuko hari ibyo twashinzwe cyangwa abo twashinzwe n’Umuremyi. Ese twibuka ko nabyo tuzabibazwa ? Uko wakoresheje imitungo wita iyawe, uko witaye ku wo mwashakanye, uko urera abana bawe, uko wubaha ababyeyi bawe, uko utunganya imirimo ushinzwe…. Buri wese afite inshingano agomba kuzuza. Hari ubwo tuguma mu byo guharanira uburenganzira bwa muntu tukanyonga uburenganzira bw’Imana, tukayikora mu nda, tugapfobya ibyo yaremye, bigateshwa agaciro, bikarimburwa, muntu akigira umugenga w’ibiriho byose n’agasani gasengwa agahigika Umuremyi ! Aho guharanira ikuzo ry’Imana hari abaharanira ikuzo ryabo, bakabaho nk’abageze iyo bajya bibwira ko ntacyo bakeneye gusaba Imana. Nitumenye ko dufite inshingano zo kugira isi nziza kuko igihe kizagera tugasabwa kumurikira Umusumbabyose icyo twamariye abandi hano ku isi.
KUMENYA GUTEGEREZA
Kuba kuva kera barategereje umukiza ndetse bagahora bamuhamagara ngo aze, « Maranatha », ntibyavanyeho ko yaje ariko bamwe bakanga kumwemera bakikundira umwijima bakagera n’aho bamucira urubanza rwo kwicwa. Yezu ariko aranatubwira ati « ndi kumwe namwe kugeza igihe isi izashirira ». Turi kumwe na we mu Ukaristiya, aho duteranira tumwambaza, muri bagenzi bacu…. Ese aho ntitwaba turambirwa gutegereza tukitwara nk’abihebye, tukifata uko twiboneye tuvuga ngo yatinze kuza ? Nyamara dufite Musa n’Abahanuzi bahora batwibutsa ko Kristu aturimo rwagati, ko twakagombye guhindura imyitwarire kugira ngo uwaje kera ab’isi bakamucira urubanza nagaruka yuje ikuzo aje kuducira urubanza tuzashyirwe mu ruhande rw’abagaragu beza kuko nta ngabire n’imwe y’Imana tubuze kugira ngo tube indakemwa kuko duhamagariwe kuba intungane nka Data uri mu Ijuru.
Padiri Bernard KANAYOGE
Mutagatifu Agustini (354-430)
Agustini ni umwe mu bahanga baminuje babayeho mu gihe cyo hambere. Ni umwe kandi mu Batagatifu b’imena ba Kiliziya. Yavukiye i Tagaste muri Aljeriya mu majyaruguru ya Afrika, ku itariki ya 13 Ugushyingo 354. Nyina, ari we Mutagatifu Monika, yari umukristukazi uhamye kandi ukunda Imana. Naho se, iby’ubukristu ntiyari abyitayeho. Akiri muto, nyina yamuhaye uburerebwiza bwa Kristu n’ubwo bwose amaze gukura yanyujijemo akaba inkubaganyi. Arangije amashuri mato i Tagaste, yakomereje mu ishuri ryisumbuye ry’i Maduara, arangiriza mu ishuri rikuru ry’i Carthage. Umubyeyi we yahoraga amugira inama yo kwitonda ndetse akihatira kwiga no gusenga aho kwiringira amacuti yamworeka mu mafuti.Nyamara ariko mbere y’uko arangiza amashuri ye i Carthage, ubusore bwaranze maze si ugukubagana yivayo! Byageze naho ata ukwemera yinjira mu idini ry’abigishabinyoma, abisamaramo cyane.
Nyina wari warashenguwe n’agahinda k’umwana we, ntiyahwemye gusenga cyane amusabira. Imana nayo yakira amasengesho ye. Kuko igihe Agustini yigishaga muri Kaminuza y’i Millano mu Butaliyani yamenyanye n’umwepiskopi waho Ambrozi, aramunyura, nuko inyigisho ze aba ari zo zituma agarukira ukwemera nyakuri. Nyuma aho ahindukiriye agarutse iwabo muri Afrika, yiherereye igihe kirekire azirikana ubuntu Imana yamugiriye.
ubukristu bwe n’umwete yari afite wo kwitagatifuza byatumye Umwepiskopi wa Hiponi amutoraho umufasha we ndetse nanyuma aba ari we umusimbura ku ntebe y’ubwepiskopi. Kuva ubwo yarushijeho rwose kuba icyubahiro cya Kiliziya n’ikuzo ryayo. Mu nyigisho ze no mu nyandiko ze nyinshi, yacubije abigishabinyoma benshi b’icyo gihe.Agustini arazwi cyane mu mateka ya Kiliziya, ari mu bitabo byinshi yanditse, ari no mu nyigisho ze zisobanura ubutatu butagatifu. Amaze kugera mu zabukuru, yihatiye cyane gusoma Zaburi no kwicuza cyane ibyaha yari yarakoze mu busore bwe. Yitabye Imana ku ya 28 Kanama 430.


c: text/html

text:
Mu busanzwe hari ibintu bikomeye tuzi neza ko bishobora kwangiza umutima wacu. Usanga abantu benshi bagerageza no kubyirinda kubera gutinya indwara z’umutima. Ariko burya hari n’utundi tuntu duto dukora tutazi ko dushobora kwangiza umutima wacu. Muri iyi nkuru twaguteguriye bimwe mu bintu bito ushobora kwirengagiza nyamara bituma umutima ugenda wangirika cyangwa utangira gukora nabi.
Ibintu 7 byangiza umutima ugomba kwitondera
Kugona
Kugona mu busanzwe ni ibintu bisanzwe ku buryo abenshi tubyirengagiza ntitubyiteho, gusa hari igihe bishobora kuvamo ikibazo gikomeye. Rimwe na rimwe kugona bishobora gutera ikibazo cyo guhagarika guhumeka mu gihe usinziriye. Ibyo rero bikaba bishobora gutera ikibazo cy’umuvuduko w’amaraso wiyongera cyane, guhagarara k’umutima (heart attack) na stroke. Niba uziko ufite ikibazo cyo kugona cyane, ni byiza kujya kugana abaganga.
Soma hano ibyagufasha guhagarika kugona https://umutihealth.com/uko-wahagarika-kugona/
Kurya cyane
Kurya cyane ni kimwe mu bintu bishobora gutera umubyibuho ukabije. Umuntu rero ufite uyu mubyibuho ukabije aba afite ibyago byinshi byo kurwara indwara z’umutima nk’umuvuduko w’amaraso. Ni byiza kwirinda kurya ibirengeje urugero kandi ukagabanya n’ibyo kunywa birimo isukari nyinshi.
Kutagira isuku yo mu kanwa
Dushobora kwibaza aho ibi bihuriye n’indwara z’umutima ariko burya kuba mu kanwa kawe hafite ibibazo bishobora kugira ingaruka n’ahandi mu mubiri wawe. Kutagira izuku yo mu kanwa bishobora gutuma bagiteri ziba nyinshi cyane mu kanwa bikaba byagutera indwara zo mu kanwa. Ubushakashatsi bwagaragaje ko hari zimwe mu ndwara zo mu kanwa zifitanye isano n’indwara z’umutima. Ni byiza rero koza amenyo buri gihe nyuma yo kurya.
Kuryama utinze
Kuryama utinze bituma umuntu atagira umwanya uhagije wo gusinzira. Ibi bibaka bishobora kugira ingaruka zikomeye no ku bindi bice bigize umubiri wawe n’umutima urimo. Mu busanzwe umuntu aba agomba kuryama amasaha ari hagati y’arindwi n’icyenda (7-9). Kudasinzira neza bishobora gutuma hakorwa imisemburo yitwa hormone ikorwa ari myinshi cyane kurusha ikenewe cyangwa se ari mike cyane idakwiriye. Ibyo rero bikaba byavamo zimwe mu ndwara zikomeye nk’umubyibuho ukabije, umuvuduko w’amaraso, stroke n’izindi. Ni byiza rero gukora ku buryo ubona umwanya uhagije wo gusinzira.
Stress
Abantu benshi bakunda kugira stress ntibabyiteho kugeza igihe batangiye kurwara zimwe mu indwara z’umutima. Stress ni kimwe mu bintu bishobora kwangiza imiyoboro y’amaraso. Si ibyo gusa kandi kuko stress igira ingaruka no ku bwonko
Gukora imyitozo ngorarangingo irengeje urugero
Akenshi usanga abantu bakora imyitozo ngororangingo mu rwego rwo kwirinda zimwe mu ndwara no kugira ngo bagire ubuzima bwiza. Hari abantu rero usaga barenza urugero bagokora ibikabije. Nubwo ari byiza gukuro iyo myitozo, iyo urengeje urugero bishobora kugira ingaruka ku buzima bwawe.
Kurya amavuta menshi
Amavuta nayo nubwo umubiri wacu uyakenera, iyo abaye menshi cyane bishobora kukuviramo kurwara zimwe mu ndwara z’umutima. Usanga amavuta yatunganirijwe mu ruganda atari meza kuko hari ibyo yongerwamo bitari byiza ku buzima bwacu. Ni byiza rero kurya amavuta make bishoboka.
Source: Umutihealth.com0

robotstxt: allowed

filter: keep


text:
07/10/2021, Yanditswe na Bazumvaryari Maurice
Mu ikiraro, RBB, barandika amatangazo unyurana mo: asezera n’ahumuriza. Muri ayo matangazo – amwe atagaragara ho umukono w’abayatangaje – igikomeje kwibazwa ho n’abayakurikira ni amaherezo y’ikiraro, RBB, ubu kimeze nk’umuhigi uhiga nta mbwa cyangwa se imbwa yambaye amayombo yiruka amasigamana ikazenguruka igihuru ngo ubwo irahiga nyamara inyamanswa ihiga itabaho ariyo ubwayo yisenguruka ho. Muri iyi nyandiko umusomyi n’umukunzi w’Umunyamakuru, Bazumvaryari Maurice, nibyo agaruka ho, aho yibaza kandi abaza.
Mu kinyarwanda tumenyereye, ijambo icyuka risobanura ikintu kidafatika, kitagaragara, kivugwa gusa mu magambo, kidashinga, mbese kitariho ariko kivugwa nk ‘ikiriho. Iryo jambo hari n’igihe risobanura umugambi cyangwa se umushinga wa baringa, udafite imizi ntugire inkingi ntugire urufatiro, ntugire n’icyerekezo ; mbese nta mutwe nta kibuno.
Nimwibaze abahigi ijana bahigisha imbwa imwe, buri wese ahiga inyamaswa ye azi ubwe wenyine idahuye n’iyo undi arangamiye, kandi buri wese agambiriye gushakira umuhigo mu gice cy’ishyamba yisangije wenyine abandi batazi, mu gihe ya mbwa idashobora kunyanyagira hose icyarimwe no guhiga inyamaswa zose icyarimwe.
Muri uwo muhigo utagira icyerekezo, ubusanzwe birangira ya mbwa itaye icyerekezo, « repère », niho wumva bavuga ngo « Abahigi benshi (badahuje intumbero) bayobya imbwa uburari ».
RBB, bamwe bita « Ikiraro cy’ibikenyeri », abandi bakayita « Ikiraro cy’amashara », uwashaka yakwibaza niba itaba n’« Ikiraro cy’icyuka » cyangwa se « Icyuka cy’ikiraro ».
Umuntu rero yahera aho yibaza ukuntu abanyarwanda miliyoni zirenga icumi bazambukira ku mashara batarohamye muri Nyabarongo y’ingona z’amenyo ashinyitse, akibaza uko bazambukira ku bikenyeri batarohamye muri Nyabarongo yuzuye ingona z’imikaka y’ibisuka, cyangwa se uko bazambukira mu cyuka gisa kitabapfukiranye ngo kibaheze umwuka kugeza banogotse mbere yo kurohama muri Nyabarongo y’ingona z’ibyinyo bishinyitse, ndetse bakarohama icyuka cyaramaze kubagira « indindagire z’intere ».
Nimwibaze amaherezo y’ishantsiye yo kubaka ikiraro hejuru y’uruzi rugari cyane kandi rutuye ingona zishonje, aho G/Kapita agira atya agahunga byo kuyabangira ingata kandi akanivugira ko yahunze bose babyumva, maze n’abafundi b’ifatizo bose bagata umwiko n’inivo bakigendera, ndetse n’abungirije umwubatsi – umuyede (aide-maçon) – bamwe bagakurikira, bakiruka, yewe n’abafatanyabikorwa bibumbiye mu mashyirahamwe bakavamo bakayabangira ingata badakebuka inyuma !
Kabutindi mbi cyane iba yabibasiye twayivuga dute ?
« Ubwoko mu moko, amoko mu dutsinda, Udutsinda mu matsinda, amatsinda-dutsiko, udutsiko mu dutiku, udutiku mu dutego, udutego mu mitego, imitego mu mayeri, amayeri mu manyanga, amanyanga mu macabiranya, amacabiranya mu maburakindi, amaburakindi mu marembera, …. ! »
Nyuma y’ibi uwabwira abanyarwanda ngo arabahumuriza (nk’uko RBB, mu ijwi rya ambasaderi JMV Ndagijimana) ari kubivugira mu nda y’ikiraro cy’icyuka cyangwa se ari mu muyaga w’icyuka cy’ikiraro, aho ntiyaba yigiza nkana rwose ? ikigaragara ni uko ataba ababeshya gusa ahubwo yaba anabahenda adahendahenda! Bitabaye ibyo yaba ari ya ndondogozi y’ikirondwe yumiye ku mwite inka yarariwe cyera !
Ngayo nguko


text:
Ferruccio Lamborghini washinze Lamborghini Automobili, uruganda rukora imodoka zigezweho zizwi nka Sport cars yagize amateka maremare yabayeho imfungwa y’intambara nyuma y’intambara ya 2 y’isi binamuviramo amahirwe yo kuba umuherwe.
Ubwo yasubiraga iwabo (mu butaliyani) yafunguye igaraji ntoya yifashisha ibikoresho bya gisirikare mu gukora imashini zihinga.
Ibi byaje gutuma akora uruganda rukora imodoka zigezweho (sport cars) duhora tuvuga zo mu bwoko bwa Lamborghini.
Kimwe mu byateye imbaraga uyu mugabo harimo no kuba yarabwiwe ko ari umuhinzi gusa adakwiye kujya mu modoka zigezweho.
Reka turebere hamwe amateka ya Ferruccio Lamborghini n’ivuka ry’uruganda rukomeye mu gukora imodoka zigezweho muri iki kinyejana rwa “Lamborghini”.
Amateka n’urugendo rwa Ferruccio Lamborghini
Ferruccio yavutse mu 1916, avukira mu gace ka Renazzo di Cento mu majyaruguru y’Ubutaliyani. Ababyeyi b’uyu musore bahingaga imizabibu yo gukoresha divayi bari batuye ku murima ni nacyo cyari kibatunze.
Bamwigishije guhinga. Ferruccio yabishyizeho umutima akaba ari nawe watwaraga imashini zihinga gusa icyari kimuraje ishinga cyane ntago kwari uguhinga no kugenzura umurima, kwari ugusana no gukanika no gusana imashini.
Ibi rimwe na rimwe byagaragaraga nko gutererana ibikorwa by’umuryango, Ferruccio ntiyabyitayeho cyane yakomeje gukurikirana ibyo yikundiraga.
Ferruccio Lamborghini yakomeje amashuri ajya kwiga ubukanishi mu ishuri rya Fratelli Taddia Technical Institute muri Bologna.
Ferruccio yanze kugaruka iwabo ahita yisunga umucuzi kabuhariwe amwigisha gucura no gutunganya ibyuma.
Izindi nkuru wasoma:
Amakipe yinjije amafaranga menshi kurusha andi ku isi mu 2022
Nibyiza kuvuga ko umupira wamaguru ari umukino uhembwa rwose kandi abafatanyabikorwa bose muri siporo bakabyungukiramo….
Umubiri w’umuntu: Utuntu n’utundi utari uzi
Wibaza impamvu umuntu ashobora kuba abeshwaho n’umwuka? Cyangwa se ukuntu umuntu ari mu binyabuzima mbarwa…
Gusa ibyo ntibyari bihagije ngo yinjire mu ruganda yashakaga gukoramo rwa Cavalier Righi muri Bologna, icyo gihe uru ruganda rwatunganyaga imodoka za gisirikare z’Ubutaliyani.
Kubera guhozaho, Ferruccio yaje guhabwa akazi muri uwo ruganda.
Agize imyaka 18, yisubiriye aho yavukiye, muri Renazzo. Yahafunguye inzu y’ubukanishi ayitangirana n’inshuti ye Marino Filippini.
Gufungwa kwa Ferruccio Lamborghini kwamuviriyemo umugisha
Mu 1945, mu ntambara y’isi yaje gutoranywa na Italian Royal Air Force kujya gukora nk’umukanishi mu birwa bya Rhodes mu Bugereki.
Nyuma y’uko Ubutaliyani bumanitse amaboko, Ubudage bwahise buhita bufata bwirukana ubutaliyani kuri icyo kirwa.
Mugihe izindi ngabo zakuraga icyo kirwa mu maboko y’abadage, zahise zigarurira n’abasirikare zibagira imfungwa harimo na Ferruccio.
Nyuma ariko haje kumenyekana ubuhanga bw’uyu mugabo batangiye kumwifashisha mu gusana amamodoka ya gisirikare. Nyuma y’umwaka umwe yemerewe kuva ahongaho agataha.
Ferruccio yashakanye na Clelia Toni ariko apfa ari kubyara umwana wabo rukumbi Tonino Lamborghini n’ubwo nyuma yaje kubyara Partizia Lamborghini.
Nyuma yaho kandi yongeye gufungura indi nzu y’ubukanishi ariko biza bitandukanye n’uko yakoraga mbere.
Umunsi umwe yaje kubwirwa na se ikintu gikomeye. Se yamubwiye ko yifuza imashini ihinga ku buryo bwihutirwa.
Ntibyari kuri se gusa kuko icyo gihe Ubutaliyani bwari bukeneye kubyutsa ibikorwa by’ubuhinzi rero hari hakenewe ibikoresho byinshi nk’imashini zihinga n’amakamyo y’ubwikorezi.
Kubera ubunararibonye yari yibitseho, Ferruccio yifashishije ibisigazwa by’imodoka za gisirikare mu gukora imashini nshyashya zihinga.
Yifashishije amamoteri ya British Morris arayahandura kugira ngo ajye akoresha lisansi nkeya, byemejwe n’abantu ko izi modoka zari zikoranye ubuhanga kandi zinahendutse.
Nyuma uyu mugabo yagize igitekerezo gikomeye maze atangiza kompanyi y’imashini z’ubuhinzi ayita “Lamborghini Tractors”.
Izindi nkuru wasoma:
Ingengabihe ya Filime zizasohoka muri 2022
Urakaza neza kuri Menya.co.rw; niba ukunda cinema uyu mwanya ni uwawe. Ndakumenyesha ko 2022 izanye…
Udushya utari uzi n’inkuru zisekeje – 01/2022
2022 iratangiye ariko ntago yatangira tudashyize akamwenyu ku munwa wawe, rero kuri uyu munsi twaguteguriye…
Icyakora kubera imashini zari zikenewe cyane, hari hanakenewe andi mafaranga kugira ngo hakorwe izindi nyinshi, rero se wa Ferruccio yifashishije isambuye ye nk’ingwate y’inguzanyo.
Umwanzuro bafashe n’ubwo wari ugoye ariko wababyariye inyungu batateganyaga kuko nyuma gato, ibi byanatumye Lamborghini Tractors iba ruganda rwa mbere runini mu butaliyani rukora izi mashini.
Ferruccio yishimiye ibi yagezeho atangira no kugura amamodoka atandukanye agezweho nka Jaguar, Maserati, Mercedes Benz, na Alfa Romeo.
Itangira rya Atomobili Lamborghini
Umunsi umwe yafashe urugendo ajya kugura Ferrari 250 GT, ariko yumva ifite urusaku kandi na amburiyaje (clutch) idakora neza.
Umunsi umwe yafashe iyo Ferrari ayishyira umukanishi we ngo ayikore, gusa Ferruccio yatunguwe no gusanga iyo amburiyaje isa neza neza n’ijya mu mashini zihinga yakoraga.
Ibi ntibyamushimishije kuko yari yishyuye amayero (euros) 1,000 kuri iyo amburiyaje mu gihe ubusanzwe izajyaga mu mashini ze zamutwaraga amayero 10 gusa.
Nyuma yaje kubwira Enzo Ferrari ibibazo yasanze iyi modoka ifite. Nyuma y’ibyo yanamubwiye ko isakuza kandi ko bigoye kuyitwara.
Enzo yamaganiye kure Ferruccio anemeza ko ikibazo kitari icy’imodoka ahubwo cyari icya Ferruccio, amubwira agira ati “Uri umushoferi w’imashini zihinga, umuhinzi. Ntago wakabaye ufite ikibazo ku modoka zanjye. Nizo za mbere ku isi”.
Ferruccio yasubije Enzo ati “Yego ndi umuhinzi, ariko nzakwereka uburyo imodoka zigezweho (sport cars) ziba zimeze”. Kuva ubwo Ferruccio yagiye afite intego yo kwerekana ubushobozi bwe.
Abenshi batangiye kumubona nk’uri kwishora mu bibazo bizanatuma umutungo we uhangirikira. Ubwo mu 1963 Ferruccio yahise atangira indi kompanyi.
Yahise aha akazi abakozi batatu bahoze bakora muri Ferrari anagura ikibaza kinini cyo kubakamo uruganda. Mu mezi 9 gusa, Ferruccio yari amaze gukora imodoka ye ya mbere igezweho.
Ahagana mu 1964 yasohoye imodoka ifite ikirango cy’ikimasa ayita Lamborghini 350 GT. Yari ifite moteri ya V12, Vitensi 5, feri ku mapine yose. Yamuritse bwa mbere muri Turin Motor Show inashimwa n’abantu.
Icyo gihe Ferruccio yeretse Enzo n’abamukemangaga bose ko Atari umuhinzi gusa ahubwo yari umuhanga mu bukanishi kandi yari afite ubushobozi bwo gukora imodoka zo ku rwego rwo hejuru.
350 GT yari imodoka nziza igezweho kandi yoroshye kuyitwara. Haciye igihe inganda zose za Ferruccio (urw’imashini n’urw’imodoka zisanzwe) zatangiye kwaguka cyane.
Mu gukora ubundi bwoko, Ferruccio yahaye aba enjeniyeri be kujya bakora amoko bashaka. Ubu buryo bwatumye Lamborghini ikora imodoka ya Lamborghini 400 GT, na Miura P400.
Gusa abakozi ba Ferruccio ntibigeze bamubwira iby’iyo modoka Miura P400 kubera ko bari barayikoze nk’imodoka yagenewe gusiganwa mu mihanda (Street races), igitekerezo Ferruccio yarwanyaga.
Nyuma ariko yaje kwemera ko Miura P400 ijya ku isoko, biza no kurangira kibaye imwe mu myanzuro myiza uyu mugabo yaba yarafashe kuko iyimodoka yabaye iya mbere mu modoka z’ubwo bwoko.
Kuva icyo gihe Lamborghini Trattori na Automobili zabaye inganda zikomeye batangira no gukora ubwoko bw’imodoka zikunzwe cyane cyane nka; Espada, Islero, Jarama, Urraco na Countach.
Ibihe bigoye kuri Lamborghini
Icyakora, ibikorwa bya Ferruccio byatangiye kuzamo ingorane nko kuba yarabuze isoko ryo guha Bolivia imashini zihinga 5,000 nyuma y’ihirikwa ry’ubutegetsi ari nako hakomeza kuzamo ibindi bibazo.
Mu 1972, igihombo cyatumye Ferruccio agurisha 51% bya Lamborghini Automobili kuri Georges-Henri Rossetti ariko akomeza kuyobora uru ruganda.
Kubera ihenda ry’ibikomoka kuri peteroli byatumye inganda z’amamodoka zihura n’ibibazo bikomeye. Ibi byatewe n’ibyemezo umuryango wa OAPEC warafashe ku bikomoka kuri peteroli.
Ferruccio yakomeje kurwana no gusigasira bizinesi ye anabasha kubona abaguzi b’imashini zitari zagurishijwe ariko amaherezo yaje guhitamo kugurisha 49% yari asigaranye muri Lamborghini Automobili.
Izindi nkuru wasoma:
Gushyira ijambo ry’ibanga ku nyandiko ya PDF wifashishije MS Word
Nta muntu n’umwe ukunda ko hagira umuntu n’umwe winjira mu mashini (laptop) ye akavogera amadosiye…
Uburyo bwo kubika (Backup) amafoto ari kuri konti yawe ya Instagram (Mu ntambwe 7)
Ese wari ubizi ko bishoboka ko amafoto n’amavidewo utunze kuri konti yawe ya Instagram yose…
Icyo gihe yagumanye uruganda rw’ibikoresho by’amashanyarazi yari afite aruha umwana we Tonino. Nyuma Tonino yaje kwerekeza mu myambarire no gucuruza ibihenze harimo n’amahoteli mu izina ry’umuryango.
Abaguze Lamborghini Automobili bashatse kongera kuyisubiza ubukana yahoranye ariko biranga. Byabaye ngombwa ko iseswa.
Guverinoma y’Ubutaliyani yaje kugurisha iyi kompanyi abaherwe b’Abafaransa. Bagerageje kongera kuyibyutsa batunganya aho yakoreraga banashaka abandi benjeniyeri.
Aba baherwe babuze amafaranga ahagije bahita barugurisha ku rundi ruganda rwa Chrysler. Chrysler yashatse kwimurira iyi kompanyi muri Amerika ariko ibura inyungu.
Chrysler nayo yaje kugurisha Lamborghini Automobili muri Aziya, abayiguze nabo bananirwa kuyibyaza inyungu aribwo Audi yayiguze.
Lamborghini Automobili imaze kujya mu maboko ya Audi, yabaye nk’izutse yongera gusubirana icyubahiro yahoranye ku isoko.
Nyuma yo gushyira hanze Gallardo, Huracan na Urus SUV, yarongeye itangira kugurisha ku rwego rwo hejuru, cyane cyane muri Amerika.
Niba ukunda inyandiko za Menya ushobora kujya umenyeshwa muri Email yawe mu gihe inyandiko nshya zasohotse bitakugoye. Nyura muri form iri munsi!


text:
Ishimwe Clement umuyobozi w’inzu itunganyamazika ya Kina Music, wigaruriye umutima w’umuhanzi Ingabire Jeanne d’Arc [Knowless], yakomoje ku rukundo rwe rwakomeje kugirwa ubwiru kugeza ubukwe butashye.
Knowless na Clement ni abakunzi b’igihe kirere, bari bamaranye imyaka itanu bakunda mu buryo batifuzaga guhuza ijisho n’itangazamakuru, kugeza aho Clement yambitse impeta Knowless . Clement na Knwoless babanye mu rukundo ruzira kuzimura nubwo hari igihe byarebwaga na buri wese ariko impande zombi zikabyamaganira kure bavuga ko bahujwe n’akazi bakora.
Kuri uyu wa Gatandatu tariki ya 3 Nzeri uyu mwaka, Clement yabwiye Radio Rwanda byinyuze mu kiganiro Samedi detente, ko atari kuvuga ku rukundo rwe na Knowless mu gihe ntagihamya yari afite y’uko Knowless yamwemereye kubana nawe akaramata.
Clement avuga ko ubuzima bw’urukundo bugoye, ikindi kwizera umuntu nabyo avuga ko bitoroshye kuko ushobora kugira Girlfriend [Inshuti y’umukobwa] mu gihe gito mu gatandukana, ariko uwo wamaze kwambika impeta ya [bague de fiancaille], uba ufite ishingiro ryo kubibwira buri wese kuko uba wizeye neza ko ntaho yajya.
Clement wakuze ashaka kuzavamo umucuranzi mwiza w’indirimbo, yagize ati ” Wenda ni uko isi igenda ihinduka, ntabwo ushobora guhagarara aka kanya ngo uvuge ngo uyu muntu murakundana… Ni iki kiba kibyemeza. Ukumva umuntu ngo afite Girl freind ukamwita umugore wawe, ntaburenganzira uba ufite bwo kumwita umugore wawe…At least [Nibura] igihe urukundo rwanjye na Knowless rwagiriye hanze hari ikimenyetso gifata umuntu yari afite cyo kwerekana.”
Clement yavuze ko, kuba igihe cyarageze bikamenyekana [Official], ari uko hari ikimenyetso cyagaragariraga buri wese, umunyamakuru yahise amubaza icyo kimenyetsso, Ati ” ahhhh ni impeta ya bague de fiancaille, byabaye nkaho nari mubukinze [Booking], mbese mushyize mu mishinga yanjye.”
Abajijwe impanvu yakunze guhakana ko bakundana mu gihe cyose bamaranye, Clement yavuze ko ntasoni byari kumutera kubyemeza gusa nta gihamya yari afite. Ati “Si ukuvuga ko ntari Proud ye [Ntari mwishimiye], ariko nta cyabyemezaga ko nari mufite…Nari meze nka bandi bose ushobora kugira Girlfreind agahinduka, ariko iyo ufite uwo wambitse impeta ya fiancaille, ntagushidikanaya uba ufite. Iyo bipfuye biba isyano ryaguye kuko biravugwa cyane, ngo umuntu yari afite fiance birapfa, ariko Girlfreind, ni ibintu by’abana….Ikindi kuri twe twabonaga nta kintu gihari cyo gutangaza.”
Mu minsi micye amaze abanye na Knowless, Clement avuga ko ari ibintu bishimishe abona uko umunsi itambuka, ikindi ni uko ku bantu bantu benshi bamufata nka Knowless ariko kuri njye mufata nk’umugore wanjye, ariko nanone kunva ko hari umuntu usize mu rugo bitera ishema.
Knowless na Clement basezeranye imbere y’amategeko bemeranya kuzabana akaramata nk’umugabo n’umugore ku wa 31 Nyakanga 2016 mu muhango wabereye mu Murenge wa Remera.
Amacenga, kujijisha no kuterurira inshuti zabo za hafi, kuba kure y’itangazamakuru ngo batavugwa kuba mu rukundo nibyo byaranze ubuzima bwaba bombi kuva mu mwaka wa 2011.


text:
#Abaroma 8:1-39" Imibereho mishya y' abari muri Kristo Yesu","Ubwo Imana iri mu ruhande rwacu umubisha wacu ni nde?".
#Zaburi 91:1-16" Uba mu rwihisho rw' Isumbabyose, Azahama mu gicucu cy' Ishobora byose".
#Zaburi 23:1-6" Uwiteka ni we mwungeri wanjye sinzakena, Andyamisha mu cyanya cy' ubwatsi bubisi, Anjyana iruhande rw' amazi adasuma".
#Zaburi 44:1-27"Kuko Atari iyabo nkota yabahaye guhindura igihugu,Kandi atari ukuboko kwabo kwabakijije.Ahubwo ni ikiganza cyawe cy'iburyo,N'ukuboko kwawe n' umucyo wo mu maso hawe, Kuko wabishimiraga".
3.Tugeze Mugihe cy' Akaga(Akarengane)Kabanziriza Umubabaro wa Yakobo,Ari nako Imana itugira inama yo kutazibikira ibyo tuzakoresha mu mirima muri uwo Mubabaro wo mu byago7 by' imperuka kuva 15/2/2024-15/10/2024[ https://voca.ro/15txevB63d72 ].
4.Ijwi ry' Imana ubu muri 2021 riri kudutangariza Umunsi n' Isaha yo Kugaruka kwa Yesu Kristo nyuma y' amezi 42 yo mu Ibyahishuwe 13:5 mu mwa wa 2024[ https://voca.ro/1cGSnBfYa1yl ].
Isabato2: Covid-19 Kuyipimisha no Kuyikingiza n' Amategeko yokuyirinda byose hamwe ni Igitero cy' Abajezuwiti na PAPA Francis cya SATANI yateye Imana n' Abana b'Imana muburyo buri Microscope,Daniyeli 5[ https://voca.ro/1fUKqdepsfkP ].
Isabato3:Abana b' Imana bavuye mumadini ya Baburoni isenga Ku Cyumweru, babwiwe n' Imana kuza kweza Isabato mu matsinda yo mungo n' ahandi kandi ngo bakitandukanya n' Abadiventisiti b' Umunsi wa 7 bagisengera Mu Nsengero Z' ikigihe!Iherezo ry' Imyaka 2300 n' Ibyaha bya Baburoni:[ https://voca.ro/1jbHb4CUO9BF].
6.Ezekiel 12:1-28" Umuhanuzi Abera Abantu Ikimenyetso" Nibivugwe byemerwe neza nk' Uko biri nta kubica iruhande muri Bibiliya Yera bibwirwe abanze kumva Bose ko Isi isigaje imyaka 3 n' amezi 3 abayiriho Bose banze Imana bakayikurwa ho mu byago 7 by' imperuka kuva 15/2/2024 kugeza 15/10/2024 saa 1:59' mugicuku Yesu Agarutse Kutujyanana n' Abanyeshuli b' Abadiventisiti Mu RWANDA Basize byose kandi bari no mu nzira ibajyana mu ijuru, kandi Ntibemera n' amabwiriza yo kwirinda Koronavirusi(Covid-19) kubera ko Umwuka Wera W' Uwiteka yatwemeje ko ari icyaha(Covid-19 Draconian Measures including mRNAs SARS-CoV-2-St.CORONA-Vaccines) [ https://m.youtube.com/watch?v=BVWR9RN4z_0&list=PLp4EdRHp7h4dTsvsMgSvNLgZcKYIZ8kxX&index=4 ].:
(Iki gice gishingiye ku Rwandiko nva 1 Rwanditswe na Petero)
Mu gitabo cy’ibyakozwe n’intumwa harimo bikeya bivugwa ku byo intumwa petero yakoze mu bihe bye biheruka. mu myaka y’ivugabutumwa yakurikiye isukwa rya mwuka Muziranenge ku munsi wa pantekote, petero yari mu bantu bakoze byimazeyo kugira ngo bagere ku bayahudi bari baje i yerusalemu gusenga mu gihe cy’iminsi mikuru y’umwaka. INI 318.1
Uko umubare w’abizera wiyongeraga i yerusalemu ndetse n’ahandi hasurwaga n’intumwa z’umusaraba, ubushobozi bwihariye petero yari afite bwagaragariye itorero rya mbere rya gikristo ko ari ubw’agaciro katarondoreka. uruhare rw’ubuhamya bwe bwerekeye yesu w’i nazareti bwamamaye hirya no hino. petero yari yarahawe inshingano ebyiri. yahamije ibijyanye na mesiya imbere y’abantu batizera, akorana umwete kandi abikuye ku mutima kugira ngo bahinduke; kandi ari nako akorera abizera umurimo wihariye, akabakomereza mu kwizera kristo. INI 318.2
Petero yahamagariwe gukora nk’umwungeri muto nyuma yuko yiyanze akiyegurira imbaraga mvajuru. kristo yari yarabwiye petero mbere y’uko amwihakana ati: “nawe numara guhinduka ukomeze bagenzi bawe.” (luka 22:32). aya magambo yari afite icyo avuga ku murimo mugari kandi utanga umusaruro iyi ntumwa yagombaga kuzakorera abajyaga kuzizera. petero yari yarateguriwe uyu murimo binyuze mu mibereho ye bwite y’icyaha, umubabaro no kwihana. amaze kumenya intege nke ze ni bwo yasobanukiwe uko umwizera akeneye kwishingikiriza kuri kristo. igihe yari hagati mu muraba w’ibigeragezo nibwo yaje gusobanukirwa ko umuntu ashobora kugenda neza gusa iyo aretse kwiyiringira ubwe akisunga umukiza
Ubwo abigishwa bahuraga na kristo bwa nyuma ku nyanja, ubwo petero yageragezwaga abazwa ikibazo kimwe incuro eshatu ngo, “urankunda?” (yohana 21:15-17), yasubijwe mu mwanya we mu bigishwa cumi na babiri. yahawe umurimo we; yagombaga kuragira umukumbi w’uwiteka. ubu noneho ubwo yari amaze guhinduka no kwemerwa, ntabwo yagombaga gushaka uko yakiza abari hanze y’umukumbi gusa, ahubwo yanagombaga kuba umwungeri w’intama. INI 318.4
Kristo yamenyesheje petero ikintu kimwe cya ngombwa kugira ngo amukorere- “urankuda?” iki ni cyo cy’ingenzi akwiye kugira. nubwo petero yari kugira ibindi byose ariko ntagire urukundo rwa kristo ntiyashoboraga kuba umwungeri wizerwa wo kuragira umukumbi w’imana. ubumenyi, kugira neza, imvugo inoze n’umwete byose ni ingezi mu murimo mwiza; nyamara nta rukundo rwa kristo ruri mu mutima, umurimo w’umubwiriza w’umukristo uba ari imfabusa. INI 318.5
Urukundo rwa Kristo ntabwo ari ibyo umuntu yiyumvamo bihindagurika, ahubwo ni ihame rizima rigomba kugaragazwa nk’imbaraga iba mu mutima. Igihe imico n’imyifatire y’umwungeri ari urugero rufatika rw’ukuri yamamaza, Uwiteka azashyira ikimenyetso ku murimo akora ahamye ko awemera. Umwungeri n’umukumbi bazaba umwe, bahujwe n’ibyiringiro bahuriyeho muri Kristo. INI 319.1
Uburyo umukiza yakoranye na petero, byahaye icyigisho petero n’abavandimwe be. nubwo petero yari yarihakanye umwami we, urukundo kristo yamukundaga ntirwigeze rucogora. mu gihe petero yagombaga gukora umurimo wo kugeza ku bandi ijambo ry’imana, yagombaga guhangana n’umwanzi yihanganye, afite impuhwe, imbabazi n’urukundo rubabarira. mu kwibuka intege nke ze no gutsindwa kwe, yagombaga kwita ku ntama n’abana bazo nk’uko kristo yari yaramugenjereje. INI 319.2
Mu gihe cyose cy’umurimo we, petero yaragiye neza umukumbi yashinzwe maze muri ubwo buryo agaragaza ko ashoboye gusohoza inshingano yahawe n’umukiza. buri gihe yererezaga yesu w’i nazareti nk’ibyiringiro bya isiraheli, akaba n’umukiza w’inyokomuntu. ubuzima bwe yabweguriye kugengwa na shebuja. mu buryo bwose bushoboka yashakaga uko amenyereza abizera gukora umurimo bagombaga gushishikarira. urugero rwe rwiza no gukora adacogora byatumye abasore benshi basezerana kwitangira gukora umurimo w’ivugabutumwa. uko igihe cyahiga, ni ko uruhare rwa petero nk’umwigisha n’umuyobozi rwiyongeraga; kandi nubwo atigeze arambika umutwaro yari afite wo gukorera abayahudi by’umwihariko, yatanze ubuhamya bwe mu bihugu byinshi kandi akomereza ukwizera kw’imbaga y’abantu mu butumwa bwiza. INI 319.4
Mu myaka iheruka y’umurimo we, petero yabwiwe n’imana kwandikira abizera “batataniye i ponto, i galatiya, i kapadokiya, mu aziya n’i bituniya.” (1 petero 1:1). inzandiko ze zari uburyo bwo kongera kubyutsa ubutwari no gukomeza ukwizera kw’abo bihanganiraga ibigeragezo n’ingorane, ndetse no kugarura ku mirimo myiza abari mu kaga ko kuva ku mana bitewe n’ibigeregezo binyuranye. izi nzandiko zigaragaza ko zanditswe n’umuntu wahuye n’imibabaro ya kristo no guhumurizwa na we; umuntu ubuzima bwe bwose bwari bwarahinduwe n’ubuntu, kandi wari ufite ibyiringiro nyakuri ndetse bihamye by’ubugingo buhoraho. INI 319.5
Ku itangiriro ry’urwandiko rwe rubanza, umugaragu w’imana wari usheshe akanguhe yasingije umwami we kandi aramushima. yaravuze ati: “imana y’umwami wacu yesu kristo, ni yo na se, ishimwe, kuko yatubyaye ubwa kabiri, nk’uko imbabazi zayo nyinshi ziri, kugira ngo tugire ibyiringiro bizima, tubiheshejwe no kuzuka kwa yesu kristo, tuzabone umurage utabasha kubora cyangwa kwandura, cyangwa kugajuka, ni wo na mwe mwabikiwe mu ijuru, mwebwe abarindwa n’imbaraga z’imana ku bwo kwizera, murindirwa agakiza kiteguwe kuzahishurwa mu gihe cy’imperuka.” 1petero 1:3-5. INI 320.1
Abakristo ba mbere bishimiraga muri ibi byiringiro by’umurage nyakuri mu isi izagirwa nshya, ndetse n’igihe babaga bari mu bihe by’ibigeragezo bikomeye no mu makuba. petero yanditse agira ati: “ni cyo gituma mwishima, nubwo ahari mukwiriye kumara igihe gito mubabazwa n’ibibagerageza byinshi; kugira ngo kwizera kwanyu kugaragare ko kurusha izahabu igiciro cyinshi (kandi izahabu, nubwo ishira, igeragereshwa umuriro), kandi kugira ngo kwizera kwanyu kugaragare ko ari uk’ukuri, amaherezo kuzabahesha ishimwe n’ubwiza n’icyubahiro, ubwo yesu kristo azahishurwa. uwo mumukunda mutaramubona, kandi nubwo none mutamureba, ni cyo gituma mwishima ibyishimo byiza bitavugwa, kuko muhabwa agakiza k’ubugingo bwanyu, ni ko ngororano yo kwizera kwanyu.” 1 petero 1:6-9. INI 320.2
Amagambo y’intumwa petero yandikiwe kugira ngo ahugure abizera bo mu bihe byose, kandi afite ubusobanuro budasanzwe ku bariho mu gihe “iherezo rya byose riri bugufi.” (1 petero 4:7). uguhugura n’imiburo bye, amagambo ye yo kwizera n’ubutwari bikenewe n’umuntu wese wifuza gushikama ku kwizera kwe “ngo gukomere kugeza ku mperuka.” abaheburayo 3:14. INI 320.3
Intumwa petero yashatse kwigisha abizera uburyo ari ingenzi kwirinda kwerekeza ibitekerezo byabo ku nyigisho zibuzanijwe cyangwa ngo bakoreshe imbaraga zabo bavuga ku ngingo zidafite agaciro. abadashaka kugwa mu mutego w’uburiganya bwa satani bagomba kurinda mu buryo bwose inzira ibyinjira mu bugingo binyuramo; bagomba kwirinda gusoma, kureba cyangwa kumva ibyabatera kugira intekerezo zanduye. ibitekerezo ntibikwiriye kurekwa ngo bitinde ku ngingo yose ibonetse umwanzi w’abantu ashobora kubishyira imbere. umutima ugomba kurindwa neza, nibitaba bityo ibibi bivuye hanze bizabyutsa ibiri imbere ku buryo umuntu azarindagirira mu mwijima. petero yaranditse ati: “nuko mukenyere mu mitima yanyu, mwirinde ibisindisha, mwiringire rwose impano y’ubuntu muzazanirwa, ubwo yesu kristo azahishurwa;… ntimwishushanye n’irari mwagiraga kera mukiri injiji. ahubwo, nk’uko uwabahamagaye ari uwera, abe ari ko namwe muba abera mu ngeso zanyu zose. kuko byanditswe ngo ‘muzaba abera kuko ndi uwera.’” INI 320.4
“Mumare iminsi y’ubusuhuke bwanyu mutinya. kuko muzi yuko ibyo mwacungujwe ngo muve mu ngeso zanyu zitagira umumaro mwatojwe na ba sekuruza banyu, atari ibyangirika nk’ifeza cyangwa izahabu, ahubwo mwacungujwe amaraso y’igiciro cyinshi, nk’ay’umwana w’intama utagira inenge cyangwa ibara, ni yo ya kristo, wamenywe n’imana kera, isi itararemwa, ariko akerekanwa ku mperuka y’ibihe ku bwanyu, abo yahaye kwizera imana yamuzuye, ikamuha icyubahiro; kugira ngo kwizera kwanyu n’ibyiringiro byanyu bibe ku mana.” 1 petero 1:13-21. INI 321.1
Iyo ifeza n’izahabu biza kuba bihagije kugira ngo bigure agakiza k’umuntu, mbega ukuntu kari gusohozwa mu buryo bworoshye n’uwavuze ati: “ifeza ni izanjye, n’izahabu na zo ni izanjye.” (hagayi 2:8). INI 321.2
Nyamara amaraso y’igiciro cyinshi y’umwana w’imana ni yo gusa yari gutuma umunyabyaha acungurwa. inama y’agakiza yagaragariye mu gitambo. intumwa pawulo yaranditse ati: “kuko muzi ubuntu bw’umwami wacu yesu kristo, uko yari umutunzi, maze agahinduka umukene ku bwanyu, kugira ngo ubukene bwe bubatungishe.” (2 kor 8:9). kristo ubwe yaratwitangiye kugira ngo aducungure mu bicumuro byose. kandi nk’umugisha w’agakiza uhebije indi yose “impano y’imana ni ubugingo buhoraho muri yesu kristo umwami wacu.” abaroma 6:23. INI 321.3
Petero yakomeje agira ati: “nuko rero ubwo mwiyejejesheje imitima kumvira ukuri kugira ngo mubone uko mukunda bene data mutaryarya, mukundane cyane mu mitima.” (1 petero 1:22). ijambo ry’imana ari ryo “kuri” ni umuyoboro uwiteka yerekaniramo mwuka we n’imbaraga ye. kumvira ijambo ry’imana kwera imbuto y’icyo umuntu akeneye ari cyo- “gukundana bya kivandimwe nta buryarya.” (1petero 1 :22). uru rukundo ruturuka mu ijuru kandi ruyobora ku mpamvu nyazo zihanitse no ku bikorwa bitarimo kwikubira. INI 321.4
Iyo ukuri guhindutse ihame rituye mu bugingo, umuntu aba ” abyawe ubwa kabiri, atabyawe n’imbuto ibora, ahubwo abyawe n’imbuto itabora, abiheshejwe n’ijambo ry’imana rizima rihoraho.” (1 petero 1 :23). uku kuvuka gushya ni ingaruka yo kwakira kristo-jambo w’imana. iyo ukuri kw’imana kwinjiye mu mutima bitewe na mwuka muziranenge, ibitekerezo bishya birakanguka, imbaraga zisanzwe zisinziriye zikabyukirizwa gufatanya n’imana. INI 321.5
Uku ni ko byagendekeye petero n’abigishwa bagenzi be. kristo niwe wahishuriye ukuri abatuye isi. ni we wabibye imbuto itabora (ari ryo jambo ry’imana) mu mitima y’abantu. nyamara nyinshi mu nyigisho z’ingenzi z’umwigisha mukuru zabwiwe abantu batazumvise. nyuma yo gusubira mu ijuru kwa yesu, mwuka muzizranenge yagiye yibutsa abigishwa inyigisho ze ku buryo bavuye mu bitotsi. ubusobanuro bw’uku kuri bwaje mu bitekerezo byabo nk’ihishuriwa rishya kandi ukuri kuboneye kandi kutavanze kwihaye icyicaro. bityo imibereho y’ubuzima bwe butangaje yahindutse iyabo. jambo yatanze ubuhamya abubanyujijemo, maze abo yitoranyirije baherako bamamaza ukuri gukomeye bati, “jambo uwo yabaye umuntu abana natwe,… yuzuye ubuntu n’ukuri.” “kandi ibimwuzuye akaba ari byo twahaweho twese, ni ubuntu bukurikira ubundi.” yohana 1:14-16. INI 322.1
Intumwa petero yahuguriye abizera kwiga ibyanditswe, bityo binyuze mu kubisobanukirwa neza, bazashobore gukora umurimo nyawo w’iteka ryose. petero yabonye ko mu mibereho y’umuntu wese uzatsinda hazabamo ibimutera guhangayika ndetse n’ibigeragezo; ariko kandi yari azi ko gusobanukirwa ibyanditswe bizashoboza ugeragezwa kwibuka amasezerano azahumuriza umutima kandi agakomeza kwizera ushobora byose. INI 322.2
Abenhi mu bizera petero yandikiye bari batuye mu bapagani, kandi benshi bishingikirizaga ku kuba indahemuka ku muhamagaro wabo ukomeye wo kwizera kwabo. petero yabamenyesheje amahirwe bafite nk’abayoboke ba kristo yesu. yaranditse ati: “ariko mwebweho muri ubwoko bwatoranijwe, abatambyi b’ubwami, ishyanga ryera, n’abantu imana yaronse, kugira ngo mwamamaze ishimwe ry’iyabahamagaye, ikabakura mu mwijima, ikabageza mu mucyo wayo w’itangaza. kera ntimwari ubwoko, ariko none muri ubwoko bw’imana: kera ntimurakababarirwa ariko none mwarababariwe.” “bakundwa, ndabahugura ubwo muri abasuhuke n’abimukira, kugira ngo mwirinde irari ry’umubiri ry’uburyo bwinshi rirwanya ubugingo. mugire ingeso nziza hagati y’abapagani, kugira ngo, nubwo babasebya nk’abakora nabi, nibabona imirimo yanyu myiza, izabatere guhimbaza imana ku munsi wo kugendererwamo.” 1 petero 2:9-12. INI 322.4
Intumwa petero yavuze yeruye uko abizera bakwiriye kwifata imbere y’ubutegetsi bw’isi. aravuga ati: “mugandukire ubutware bwose bw’abantu kubw’umwami wacu: naho yaba umwami, kuko ari we usumba bose, cyangwa abatware, kuko ari bo batumwe na we guhana inkozi z’ibibi, no gushima abakora neza. kuko ibyo imana ishaka ari uko mujibisha abantu b’abapfapfa, batagira icyo bamenya, gukora neza kwanyu: mumeze nk’ab’umudendezo koko, ariko uwo mudendezo mutawutwikiriza ibibi, ahubwo mugenze nk’imbata z’imana. mwubahe abantu bose, mukunde bene data, mwubahe imana, mwubahe umwami.” 1 petero 2:13-17. INI 322.5
Abari abagaragu bagiriwe inama yo gukomeza kugandukira ba shebuja “babubashye rwose, atari abeza n’abagira ineza gusa, ahubwo n’ibigoryi. petero yarasobanuye ati: “kuko igishimwa ari uko umuntu yakwihanganira imibabaro bamuhoye ubusa, azize umutima utunganiye imana. ariko se, niba mwihanganira gukubitwa ibipfunsi babahora icyaha, muzashimwa iki? icyakora, niba mukora neza, akaba ari byo mubabarizwa, mukabyihanganira, ibyo ni byo imana ishima: kandi ibyo ni byo mwahamagariwe, kuko na kristo yabababarijwe, akabasigira icyitegererezo, kugira ngo mugere ikirenge mu cye: nta cyaha yakoze, nta n’uburiganya bwabonetse mu kanwa ke: yaratutswe, ntiyabasubiza; yarababajwe, ntiyabakangisha; ahubwo aritanga yiha idaca urwa kibera. ubwe yikoreye ibyaha byacu mu mubiri we, abibambanwa ku giti; kugira ngo dupfe ku byaha, duhereko tubeho ku gukiranuka. imibyimba ye ni yo yabakijije. kuko mwari nk’intama zizimiye, ariko none mukaba mwaragarukiye umwungeri w’ubugingo bwanyu, ni we murinzi wabwo. “1 petero 2:19-25. INI 323.1
Petero yahuguriye abagore bizera kwirinda mu biganiro bagira no kudakabya mu myambarire no mu myifatire. yatanze inama ati, “Umurimbo wanyu we kuba uw’inyuma, uwo kuboha umusatsi, cyangwa uwo kwambara izahabu, cyangwa uwo gukanisha imyenda : ahubwo ube uw’imbere, uhishwe mu mitima, umurimbo utangirika w’umwuka ufite ubugwaneza n’amahoro: ni wo w’igiciro cyinshi mu maso y’imana.”1 petero 3 :3, 4. INI 323.2
Iki cyigisho kireba abizera bo mu bihe byose. ” nuko muzabamenyera ku mbuto zabo.” (matayo 7 :20). umurimbo w’imbere urangwa n’umwuka wo kwiyoroshya no gutuza ni uw’igiciro gihebuje. mu mibereho y’umukristo nyakuri umurimbo w’inyuma iteka uba ujyaniranye n’amahoro no gutungana by’imbere mu mutima. kristo yaravuze ati: “umuntu nashaka kunkurikira, yiyange, yikorere umusaraba we, ankurikire.” (matayo 16:24). kwiyanga no kwitanga bizaranga imibereho ya gikristo. igihamya cy’uko ibyo umuntu ashyira imbere byahindutse kizagaragarira mu myambarire y’abantu bose bagendera mu nzira yaharuriwe abacunguwe n’uwiteka. INI 323.3
Birakwiriye gukunda ibyiza no kubyifuza; ariko imana yifuza ko dukunda kandi tugashaka ubwiza burutaho aribwo butangirika. nta murimbo w’inyuma ushobora kugereranywa mu gaciro cyangwa ubwiza “n’umutima w’ubugwaneza n’amahoro,” “imyenda y’ibitare myiza, yera, kandi itanduye” , iyo abera bo ku isi bose bazambara. (ibyahishuwe 19:14). uyu mwambaro uzatuma bagaragara neza kandi bagire igikundiro, kandi hanyuma uzababera ikimenyetso kibahesha kwinjira mu ngoro y’umwami. isezerano rye ni iri ngo: “bazagendana nanjye bambaye imyenda yera, kuko babikwiriye.” ibyahishuwe 3:4. INI 323.4
Ibigeragezo ni umugabane umwe mu nyigisho zitangwa mu ishuri rya kristo kugira ngo bitunganye abana b’imana bibakureho inkamba z’iby’isi. kubera ko imana ari yo iyiboye abana bayo bituma bahura n’ibibagerageza. ibigeragezo n’inzitizi ni uburyo imana yatoranyije kugira ngo itunganye imyifatire y’abana bayo kandi babashe kunesha. usoma imitima y’abantu ni we uzi neza intege nke zabo kurusha uko bashobora kuzimenya. abona ko bamwe bafite ibyangombwa bishobora gutuma umurimo we utera imbere igihe biramutse bikoreshejwe mu nzira nyayo. mu bwenge bwe, ashyira aba bantu mu myanya itandukanye no mu bihe bitandukanye, kugira ngo bavumbure inenge batashoboraga kumenya ubwabo. abaha amahirwe yo gutsinda izo nenge kugira ngo ubwabo bashobore kumukorera. kenshi yemera ko umuriro w’imibabaro ikomeye ugurumana kugira ngo babashe gutunganywa. INI 324.2
Imana ntihwema kwita ku murage wayo. imana ntiyemera ko abana bayo banyura mu mibabaro keretse iyo ibonye ko ari ngombwa kubw’ibyiza by’igihe barimo cyangwa iby’iteka ryose. izatunganya itorero ryayo, ndetse nk’uko kristo yatunganyije urusengero igihe yakoreraga umurimo we ku isi. ibyo yemera byose ko biba ku bantu bayo mu bibazo n’ibigeragezo, biberaho kugira ngo bagire ubutungane bwimbitse n’imbaraga zihagije zo kwamamaza insinzi y’umusaraba. INI 324.3
Hari igihe kimwe mu byo petero yanyuzemo ubwo atifuzaga kubona umusaraba mu murimo wa kristo. ubwo umukiza yamenyeshaga abigishwa imibabaro n’urupfu byari bimutegereje, petero yariyamiriye ati: “biragatsindwa, mwami; ibyo ntibizakubaho na hato.” (matayo 16:22). kwibabarira kwa petero gukomotse ku kwifatanya na kristo mu kababaro kwamuteye guhubuka yamagana ibyajyaga kuba kuri yesu. kuri petero ryari isomo risharira kandi yarisobanukiwe buhoro buhoro, amenya ko inzira ya kristo ku isi yanyuraga mu kubabazwa cyane no gucishwa bugufi. nyamara mu bushyuhe bw’itanura ry’umuriro niho petero yagombaga kwigira isomo ry’inzira ya kristo. ubwo imbaraga ze zari zimaze kudohorwa n’ubusaza n’imirimo, yabashije kuvuga ati, “bakundwa, mwe gutangazwa n’ikome ryo kubagerageza riri hagati yanyu, ngo mumere nk’abagushije ishyano. ahubwo munezezwe n’uko mufaganije imibabaro ya kristo, kugira ngo muzanezerwe mwishima bihebuje, ubwo ubwiza bwe buzahishurwa.” 1 petero 4:12, 13. INI 324.4


text:
Impinduka: Vestine na Dorcas igitaramo cyabo amataliki yahindutse
“Ntewe agahinda n’ikimwaro n’Abagatolika b’abarezi babahohoteye, bakababaza kandi ntibabubahe” -Papa Francis
Ku itariki ya 1Mata 2022, umushumba wa Kiliziya gatolika ku isi, Papa Francis yavuze ko atewe agahinda bikomeye n’uruhare Abagatolika bagize mu guhohotera abasangwabutaka bo muri Kanada, cyane cyane abigaga bacumbikrwa mu mashuri y’abasangwabutaka. Ibi yabivugiye i Vatican mu kiganiro cyamuhuje n’abahagarariye abo mu bwoko bw’Abamétis, Abainuit n’abahagarariye abenegihugu ba mbere b’Abanyakanada. Papa yamaganye ubukoloni bwakozwe n’abo mu idini ayoboye kandi ko byamukoze ku mutima akiyemeza kuzagirira uruzinduko muri Canada mu rwego rwo komora ibyo bikomere by’amateka mabi.
Papa Francis yababwiye ati: “Numvishe amajwi yanyu mbasha kwiyumvisha uko mwari mumeze kandi nshavuzwa cyane n’inkuru z’imibabaro, ingorane, ivangura n’ibindi bitandukanye by’ihohoterwa bamwe muri mwe mwahuye nabyo cyane cyane abari mu mashuri yacumbikuraga abasangwabutaka. Biteye ubwoba gutekereza izo mbaraga zashyizwe mu kwambura abantu indangagaciro z’umuco wabo, kurandura imizi yabo kandi nkatekereza ku ngaruka byakomeje kugira kuri bo ubwabo no ku muryango mugari”.
Yakomeje agira ati: “Kubera ko bidakwiriye kwemera ikibi kandi gikabije… Gusa bikaba biri mu bigize amateka yacu, ndumva binteye agahinda n’ikimwaro urwo uruhare abagatolika benshi kandi bari bafite inshingano zo gutanga uburezi bagize muri ibyo bintu byose bibabaje by’ihohoterwa no kutubaha indangagaciro z’umuco wanyu ndetse n’indangagaciro za roho mutagatifu. Ibi bintu byose binyuranye n’inkuru nziza ya Yezu Kristu. Ku bw’imyitwarire ibabaje y’abo bayoboke ba Kiliziya Gatolika, ndasaba imbabazi ziva ku Mana kandi n’umutima wange wose ndabihanganishije”.
Papa Francis biteganyijwe ko azagirira uruzinduko mu gihugu cya Kananda ku itariki ya 27 Nyakanga uyu mwaka by’umwihariko akaba azasura abo bagizweho ingaruka n’amateka mabi yaranze Kiliziya gatolika hambere. Abo basangwabutaka bo muri Kanada amateka yabo na Kiliziya ahera mu mwaka 1894 kugeze mu w’1947 aho Kiliziya yafatanyaga na leta mu gukorera abo basangwabutaka ibigereranywa n’ubukoloni cyane cyane abari mu mashuri bacumbikiwemo.
Amateka ya Kiliziya gatolika muri rusange yagiye arangwa n’ibyo tutakwita iyobokamana mu gihe cyo hambere nk’aho wasangaga ubutegetsi bwa politiki na kiliziya utabitandukanya mu gutegeka no gukandamiza rubanda ariko byitirirwa iyobokamana. Gusa kuri ubu ibyo umushumba wa Kiliziya asabira imbabazi byakumvikana kuko ubu politiki na Kiliziya ari ibintu bibiri bitandukanye kandi n’imyemerere ikaba iha amahirwe abantu yo gusengera aho bashaka kandi n’abatabyumva ntibahorwe imyizerere yabo.


text:
Kuba bamwe batibonaga mu itegurwa ry’ingengo y’imari, byatumaga mu gihe cy’ishyirwa mu bikorwa rya bimwe mu byemezo bigira ba ntibindeba.
Mu mahugurwa ya teguwe na CRADO agenewe abajyanama b’imirenge n’abakarere ku biro by’akarere ka Gicumbi, hanenzwe cyane uburyo ingengo y’imari yategurwagamo.
Icyagarutsweho ndetse kikanengwa cyane ni uburyo ingengo y’imari yategurwaga n’abatekinisiye b’akarere, uburyo abaturage batahabwaga kugira uruhare mu itegurwa ryayo kandi ibikorwa biza bisaba kenshi umuturage gushyira mu bikorwa.
Abitabiriye aya mahugurwa, basabye ko uyu muco utari mwiza wacika, basabye ko mu itegurwa ry’ingengo y’imari y’umwaka utaha wa 2017-2018 byakosorwa.
Muri aya mahugurwa yateguwe na CRADO, habaye gusubiza amaso inyuma, habaye gusasa inzobe abantu babwizanya ukuri gushingiye ku buryo ingengo y’imari yategurwagamo, uko umuturage yahezwaga ntahabwe ijambo kubimukorerwa.
Umwe mu bajyanama witwa Tuyishime Edouard, yavuze ko kwirengagiza uruhare rw’umuturage usanga bigira ingaruka nyinshi zirimo gutsindwa imihigo kwa hato na hato.
Yagize ati:” Abatekinisiye bo ku karere ntibaba bazi ikiraro cyacitse, ntibaba bazi ahakenewe amashuri cyangwa ahakeneye ibindi bikorwa remezo bigomba kwihutirwa gukorwa kuko abaturage baba batabigizemo uruhare, bikaba ari kimwe mu bituma habaho gutsindwa imihigo imwe n’imwe”.
Ntezurundi Jack, umukozi w’akarere ka Gicumbi ushinzwe imiyoborere myiza, yavuze ko bagerageje kwegera abaturage ariko ngo ubwitabire bw’abaturage bwagiye bukemangwa.
Yagize ati:” Ubwitabire muri uyu mwaka ntabwo bwari bushimishije, tukaba twifuza ko ubutaha abaturage bazabigiramo uruhare rufatika, bityo ingengo y’imari igashingira ku bitekerezo ahanini by’abaturage”.
Bizimana Jean Baptiste, perezida w’inama njyanama y’akarere ka Gicumbi, yemeye ko hagiye habaho amakosa yo kudaha abaturage umwanya mu itegurwa ry’ingengo y’imari, ngo na njyanama ikayishyiraho umukono itabanje kuyisuzuma neza, ibintu we yise kuyiha umugisha.
Yagize ati:” Imyaka yashize, ingengo y’imari yategurwaga nta ruhare abaturage babigizemo, bakayidushyikiriza nka njyanama natwe tukayiha umugisha, ndetse n’uyu mwaka tuzayiha umugisha kuko abaturage nta bitekerezo basabwe”.
Bizimana, akomeza avuga ko bagiye kubikosora bityo mu gutegura ingengo y’imari y’umwaka utaha wa 2017-2018 umuturage akazajya agira ijambo mubimukorerwa.
Bizimana yagize ati:” Ingengo y’imari y’umwaka wa 2017-2018, izaza ari ingengo y’imari twagizemo uruhare kandi n’abaturage bagizemo uruhare. Ku makosa yabaye tuzajya tugenda twisobanura, twisobanura ariko bizageraho bikosoke twese nitubigiramo uruhare”.
Mu isozwa ry’aya mahugurwa, umwanzuro wahuriweho n’abajyanama bose bari bitabiriye aya mahugurwa yateguwe na CRADO, bose biyemeje ko bagiye gutangira kwegera abaturage bakabasaba ibitekerezo ku mitegurirwe y’ingengo y’imari kugira ngo izemezwe bayigizemo uruhare.
NAMAHIRWE Pascaline
Intyoza.com / gicumbi.


text:
Antioch: The Place of Much Teaching
Apostle Grace Lubega But ye shall receive power, after that the Holy Ghost is come upon you: and ye shall be witnesses unto me both in Jerusalem, and in all Judaea, and in Samaria, and unto the uttermost part of the earth (Acts 1:8) Regardless of how anointed any Christian is, it is important that you are taught and learned. In the book of Acts, when the Holy Spirit descended upon the disciples, they started to perform miracles, cast out devils and do all sorts of great works by the power of God at work in them. However, they got fascinated by these manifestations of power in Jerusalem and tarried there yet the instruction of God had been that once they received power, they would be witnesses in Jerusalem, Judea, Samaria and the uttermost parts of the earth. Now between Jerusalem and Judea is the city of Antioch; and of Antioch, the scriptures say that it was a place of much teaching (Acts 11:26). The men that left Jerusalem but did not pass through Antioch later on caused issues for the church at Jerusalem. Even though they were anointed, miracle workers and demonstrators of the Spirit, they were unlearned and as such erred in doctrine. The Bible records in Acts 15 that, certain men came down from Judea and taught the brethren, “unless you are circumcised according to the custom of Moses, you cannot be saved.” This was wrong teaching. Some only saw below the sword and not above it because they were not taught men. All this means that regardless of how anointed you are, of what sorts of diseases you can heal, of how much power you can demonstrate, of how many demons you can cast out, you must be taught. Tarry in Antioch so you can learn the things of the spirit, the voice of God, the things that make a minister such that when you must fly on the wings of assignment, you will not error or have any dent in your testimony. Praise God! FURTHER STUDY: Isaiah 50:4, John 6:45 GOLDEN NUGGET: PRAYER: Lord, I am taught of you. Every moment of my life is instructed by your Spirit, my ever present and eternal counselor. I am learned in both your way and your ways. I understand your mind, the rhythm of your heartbeat and the direction of your desires. You deal with me on a personal level every day. In Jesus’ name. Amen. Apostle Grace Lubega Icyakora muzahabwa imbaraga Umwuka Wera nabamanukira, kandi muzaba abagabo bo kumpamya i Yerusalemu n'i Yudaya yose n'i Samariya, no kugeza ku mpera y'isi (Ibyakozwe n'intumwa 1:8) Tutitaye ku kuntu umu Kristo uwo ariwe wese asizwe, ni iby'ingenzi ko wigishwa kandi ukiga. Mu gitabo cy'ibyakozwe n'intumwa, umwuka wera amanukira intumwa, batangiye gukora ibitangaza, kwirukana abadayimoni banakora imirimo ikomeye ku bw'imbaraga z'Imana zakoreraga muri bo. Gusa, batwawe no kugaragaza imbaraga I yerusalemu bagumayo kandi Imana yarababwiye ngo nibakira imbaraga, bari kuyihamya I Yerusalemu, yudea, samaria no ku mpera z'isi yose. Hagati ya yerusalemu na yudea ni umurwa wa antiyokiya; kandi muri antiyokiya, ibyanditswe bivuga ko ari ahantu ho kwigishwa (Ibyakozwe n'intumwa 11:26). Abantu bavuye I yerusalemu ariko ntibanyure antiyokiya nyuma y'aho bateje itorero ry'I yerusalemu ibibazo. Nubwo bari basizwe, bakora ibitangaza kandi banahishura umwuka, nago bari bize kandi ku bw'ibi bakoraga amakosa mu gakiza. Bibiliya ivuga mu byakozwe n'intumwa ko, abantu bamwe bavuye i yudaya bakigisha bene data ngo, "keretse ukebwe ku bw'amahame ya mose, ntushobora gukizwa. " Ibi byose byari inyigisho z'ibinyoma. Bamwe barebaga ibirenze inkota abandi bakareba ibiri hejuru yayo kuko bari abantu batigishijwe. Ibi byose bivuze ko tutitaye ku mavuta ufite, cg indwara wakiza, cg imbaraga wagaragaza, cg abadayimoni wakwirukana, ugomba kwigishwa. Guma antiyokiya kugirango wige ibintu by'umwuka, ijwi ry'Imana, ibintu bigize ugabura ijambo kugirango nutangira umurimo, ntuzakore amakosa cg ngo ugire umugayo mu buhamya bwawe. Imana ishimwe! IBINDI BYANDITSWE: Yesaya 50:4, Yohana 6:45 ICYO WAKURAMO: Tutitaye ku mavuta ufite, cg indwara wakiza, cg imbaraga wagaragaza, cg abadayimoni wakwirukana, ugomba kwigishwa. Guma antiyokiya kugirango wige ibintu by'umwuka, ijwi ry'Imana, ibintu bigize ugabura ijambo kugirango nutangira umurimo, ntuzakore amakosa cg umugayo mu buhamya bwawe. ISENGESHO: Mana, nigishwa nawe. Buri gihe cy'ubuzima bwanjye kigengwa n'umwuka wawe, umujyanama wanjye uhoraho. Ndigishwa inzira yawe n'inzira zawe. Nzi ibyo wibwira, uko umutima wawe utera n'icyerekezo cy'ibyifuzo byawe. Ukorana nanjye ku giti cyanjye buri munsi. Mu izina rya Yesu. Amen Entumwa Grace Lubega Kwonka muryaheebwa amaani, Omwoyo Orikwera ku ariheza kubaijaho, kandi muryaba baakareebi bangye omuri Yerusaalemu, n'omuri Buyudaaya yoona, n'omuri Samaria, n'okuhitsya aha muheru gw'ensi (Ebyakozirwe Entumwe 1:8). Omikristayo wena n'obu arikuba aine amajuta, nikikuru ngu oyegyesibwe kandi obe oyetegyereize. Omu kitabo ky'Ebyakozirwe Entumwa, Omwoyo Orikwera kuyaizire aha beegi, bakatandika kukora eby'okutangaza, okukyeena za daimoni n'okukora ebintu bikuru ahabw'amaani ga Ruhanga agabaire gabarimu. Kwonka. bakatangarira okworekwa kw'amaani aga omu Yerusaalemu batsigarayo kandi obwo Ruhanga akabaragiira kuba bakareebi be omuri Yerusaalemu, Buyudaaya, n'omuri Samaria n'okuhitsya aha muheru gw'ensi. Ahagati ya Yerusalemu na Buyudaaya hariho ekibuga ky'Antiokia; kandi baiburi negira eti ogwo gukaba guri omwanya gw'okwegyesa kwingi (Ebyakozirwe Entumwa11:26). Abantu abarugire Yerusaalemu batarabire Antiokia bakareetera ekanisa ya Yerusaalemu ebizibu.Nobu babaire baine amajuta, barikukora eby'okutangaza, kandi barikworeka omwoyo, bakaba bategyesiibwe kandi baashobya omu nyegyesa. Baiburi neshoborora omu kitabo ky'Ebyakozirwe Entumwa 15 eti, abashaija abamwe abaarugire Buyudaaya bayeegyesa ab'eishe-emwe bati, "kumurabe mutashazirwe nk'omugyenzo gwa Musa oku guri, timurikubaasa kujunwa". Egi ekaba eri enyegyesa egwaire. Abamwe bakareeba ahansi ya rurara batareebire ahaiguru yarwo ahabw'okuba bakaba bategyesiibwe. Ebi byona nibimanyisa ngu n'obu wakuba oine amajuta gata, orikutamba endwara zoona, orikworeka amaani gata, orikubinga za daimoni, oshemereire kwegyesibwa. Tsigara Antiokia, oyegye ebintu by'omwoyo, eiraka rya Ruhanga, ebintu ebirikwombeka omuheereza kugira ngu wagurika aha mapapa g'omurimo gwawe, torashobye nari okagira ekiina kyona omu bujurizi bwawe. Ruhanga asiimwe! SHOMA NEEBI: Isaaya 50:4, Yohaana 6:45 EKY'OKUHAMIZA KIMWE: N'obu wakuba oine amajuta gata, orikutamba endwara zoona, orikworeka amaani gata, orikubinga za daimoni, oshemereire kwegyesibwa. Tsigara Antiokia, oyegye ebintu by'omwoyo, eiraka rya Ruhanga, ebintu ebirikwombeka omuheereza kugira ngu wagurika aha mapapa g'omurimo gwawe, torashobye nari okagira ekiina kyona omu bujurizi bwawe. OKUSHABA: Mukama, ninyegyesibwa iwe. Buri kimwe omu magara gangye nikyebemberwa omwoyo wawe, omuhabuzi wangye otuuraho ebiro byona. Nyegyesiibwe omu muhanda gwawe n'emihanda yawe. Ninyetegyereza enteekateeka yawe, oku omutima gwawe guri kuteera n'ebyorikukunda. Nokoragana nanye burizooba. Omwiziina rya Yesu. Amiina. Apôtre Grace Lubega Mais vous recevrez la force de l’Esprit Saint : il descendra sur vous et vous serez mes témoins, à Jérusalem d’abord, puis en Judée, en Samarie, et jusqu’au bout du monde (Actes 1:8). Quelle que soit l'identité de tout Chrétien, il est important que vous soyez enseigné et appris. Dans le livre des Actes, lorsque le Saint Esprit est descendu sur les disciples, ils ont commencé à faire des miracles, à expulser des démons et à faire toutes sortes de grandes œuvres par la puissance de Dieu qui y travaille. Cependant, ils se sont fascinés par ces manifestations de pouvoir à Jérusalem et ont attendu que l'instruction de Dieu avait été qu'une fois qu'ils ont reçu le pouvoir, ils seraient témoins à Jérusalem, en Judée, en Samarie et dans les parties extrêmes de la terre. La Bible disent dans Actes 15 que certains hommes sont descendus de Judée et ont enseigné aux frères : "Si vous ne vous êtes circoncis selon la coutume de Moïse, vous ne pouvez pas être sauvés." Ce n'était pas un enseignement erroné. Certains ne voyaient que sous l'épée et pas au-dessus parce qu'ils n'étaient pas enseignés aux hommes. Tout cela signifie que peu importe combien vous êtes oint, de quelles sortes de maladies vous pouvez guérir, de combien de pouvoir vous pouvez démontrer, de combien de démons vous pouvez expulser, vous devez apprendre. Tarry à Antioche afin que vous puissiez apprendre les choses de l'esprit, la voix de Dieu, les choses qui font un ministre de telle sorte que lorsque vous devez voler sur les ailes du devoir, vous ne manquerez pas d'erreur ou vous aurez du mal à témoigner. Louez Dieu! ETUDE COMPLEMENTAIRE: Esaïe 50:4, Jean 6:45 PEPITE D'OR : Peu importe combien vous êtes oint, de quelles sortes de maladies vous pouvez guérir, de combien de pouvoir vous pouvez démontrer, de combien de démons vous pouvez expulser, vous devez apprendre. Tarry à Antioche afin que vous puissiez apprendre les choses de l'esprit, la voix de Dieu, les choses qui font un ministre de telle sorte que lorsque vous devez voler sur les ailes du devoir, vous ne manquerez pas d'erreur ou vous aurez du mal à témoigner. PRIERE : Seigneur, tu m'enseignes. Chaque moment de ma vie est instruit par ton Esprit, mon conseiller toujours présent et éternel. J'apprends à ta manière. Je comprends ta pensée, le rythme de ton battement de cœur et la direction de vos désirs. Tu me contrôles tous les jours sur le plan personnel. Au nom de Jésus. Amen.
Regardless of how anointed you are, of what sorts of diseases you can heal, of how much power you can demonstrate, of how many demons you can cast out, you must be taught. Tarry in Antioch so you can learn the things of the spirit, the voice of God, the things that make a minister such that when you must fly on the wings of assignment, you will not error or have any dent in your testimony.
ANTIYOKIYA: AHANTU HO KWIGISHWA BYINSHI
ANTIOKIA: OMWANYA GW'OKWEGYESA KWINGI
ANTIOCHE : LE LIEU DE L'ENSEIGNEMENT EN ABONDANCE
Maintenant entre Jérusalem et Judée c'est la ville d'Antioche ; et d'Antioche, les écritures disent que c'était un lieu de beaucoup d'enseignement (Actes 11:26). Les hommes qui ont quitté Jérusalem mais qui n'ont pas traversé Antioche plus tard ont causé des problèmes pour l'église à Jérusalem. Même s'ils étaient oints, miraculeux et manifestants de l'Esprit, ils ont été ignorés et en tant que tels ont commis une erreur de doctrine.
Apostle Grace Lubega
But ye shall receive power, after that the Holy Ghost is come upon you: and ye shall be witnesses unto me both in Jerusalem, and in all Judaea, and in Samaria, and unto the uttermost part of the earth (Acts 1:8)
Regardless of how anointed any Christian is, it is important that you are taught and learned. In the book of Acts, when the Holy Spirit descended upon the disciples, they started to perform miracles, cast out devils and do all sorts of great works by the power of God at work in them.
However, they got fascinated by these manifestations of power in Jerusalem and tarried there yet the instruction of God had been that once they received power, they would be witnesses in Jerusalem, Judea, Samaria and the uttermost parts of the earth.
Now between Jerusalem and Judea is the city of Antioch; and of Antioch, the scriptures say that it was a place of much teaching (Acts 11:26). The men that left Jerusalem but did not pass through Antioch later on caused issues for the church at Jerusalem. Even though they were anointed, miracle workers and demonstrators of the Spirit, they were unlearned and as such erred in doctrine.
The Bible records in Acts 15 that, certain men came down from Judea and taught the brethren, “unless you are circumcised according to the custom of Moses, you cannot be saved.”
This was wrong teaching. Some only saw below the sword and not above it because they were not taught men.
All this means that regardless of how anointed you are, of what sorts of diseases you can heal, of how much power you can demonstrate, of how many demons you can cast out, you must be taught. Tarry in Antioch so you can learn the things of the spirit, the voice of God, the things that make a minister such that when you must fly on the wings of assignment, you will not error or have any dent in your testimony. Praise God!
FURTHER STUDY: Isaiah 50:4, John 6:45
GOLDEN NUGGET:
PRAYER: Lord, I am taught of you. Every moment of my life is instructed by your Spirit, my ever present and eternal counselor. I am learned in both your way and your ways. I understand your mind, the rhythm of your heartbeat and the direction of your desires. You deal with me on a personal level every day. In Jesus’ name. Amen.
Apostle Grace Lubega
Icyakora muzahabwa imbaraga Umwuka Wera nabamanukira, kandi muzaba abagabo bo kumpamya i Yerusalemu n'i Yudaya yose n'i Samariya, no kugeza ku mpera y'isi (Ibyakozwe n'intumwa 1:8)
Tutitaye ku kuntu umu Kristo uwo ariwe wese asizwe, ni iby'ingenzi ko wigishwa kandi ukiga. Mu gitabo cy'ibyakozwe n'intumwa, umwuka wera amanukira intumwa, batangiye gukora ibitangaza, kwirukana abadayimoni banakora imirimo ikomeye ku bw'imbaraga z'Imana zakoreraga muri bo.
Gusa, batwawe no kugaragaza imbaraga I yerusalemu bagumayo kandi Imana yarababwiye ngo nibakira imbaraga, bari kuyihamya I Yerusalemu, yudea, samaria no ku mpera z'isi yose.
Hagati ya yerusalemu na yudea ni umurwa wa antiyokiya; kandi muri antiyokiya, ibyanditswe bivuga ko ari ahantu ho kwigishwa (Ibyakozwe n'intumwa 11:26). Abantu bavuye I yerusalemu ariko ntibanyure antiyokiya nyuma y'aho bateje itorero ry'I yerusalemu ibibazo. Nubwo bari basizwe, bakora ibitangaza kandi banahishura umwuka, nago bari bize kandi ku bw'ibi bakoraga amakosa mu gakiza.
Bibiliya ivuga mu byakozwe n'intumwa ko, abantu bamwe bavuye i yudaya bakigisha bene data ngo, "keretse ukebwe ku bw'amahame ya mose, ntushobora gukizwa. " Ibi byose byari inyigisho z'ibinyoma. Bamwe barebaga ibirenze inkota abandi bakareba ibiri hejuru yayo kuko bari abantu batigishijwe.
Ibi byose bivuze ko tutitaye ku mavuta ufite, cg indwara wakiza, cg imbaraga wagaragaza, cg abadayimoni wakwirukana, ugomba kwigishwa. Guma antiyokiya kugirango wige ibintu by'umwuka, ijwi ry'Imana, ibintu bigize ugabura ijambo kugirango nutangira umurimo, ntuzakore amakosa cg ngo ugire umugayo mu buhamya bwawe. Imana ishimwe!
IBINDI BYANDITSWE: Yesaya 50:4, Yohana 6:45
ICYO WAKURAMO: Tutitaye ku mavuta ufite, cg indwara wakiza, cg imbaraga wagaragaza, cg abadayimoni wakwirukana, ugomba kwigishwa. Guma antiyokiya kugirango wige ibintu by'umwuka, ijwi ry'Imana, ibintu bigize ugabura ijambo kugirango nutangira umurimo, ntuzakore amakosa cg umugayo mu buhamya bwawe.
ISENGESHO: Mana, nigishwa nawe. Buri gihe cy'ubuzima bwanjye kigengwa n'umwuka wawe, umujyanama wanjye uhoraho. Ndigishwa inzira yawe n'inzira zawe. Nzi ibyo wibwira, uko umutima wawe utera n'icyerekezo cy'ibyifuzo byawe. Ukorana nanjye ku giti cyanjye buri munsi. Mu izina rya Yesu. Amen
Entumwa Grace Lubega
Kwonka muryaheebwa amaani, Omwoyo Orikwera ku ariheza kubaijaho, kandi muryaba baakareebi bangye omuri Yerusaalemu, n'omuri Buyudaaya yoona, n'omuri Samaria, n'okuhitsya aha muheru gw'ensi (Ebyakozirwe Entumwe 1:8).
Omikristayo wena n'obu arikuba aine amajuta, nikikuru ngu oyegyesibwe kandi obe oyetegyereize. Omu kitabo ky'Ebyakozirwe Entumwa, Omwoyo Orikwera kuyaizire aha beegi, bakatandika kukora eby'okutangaza, okukyeena za daimoni n'okukora ebintu bikuru ahabw'amaani ga Ruhanga agabaire gabarimu.
Kwonka. bakatangarira okworekwa kw'amaani aga omu Yerusaalemu batsigarayo kandi obwo Ruhanga akabaragiira kuba bakareebi be omuri Yerusaalemu, Buyudaaya, n'omuri Samaria n'okuhitsya aha muheru gw'ensi.
Ahagati ya Yerusalemu na Buyudaaya hariho ekibuga ky'Antiokia; kandi baiburi negira eti ogwo gukaba guri omwanya gw'okwegyesa kwingi (Ebyakozirwe Entumwa11:26). Abantu abarugire Yerusaalemu batarabire Antiokia bakareetera ekanisa ya Yerusaalemu ebizibu.Nobu babaire baine amajuta, barikukora eby'okutangaza, kandi barikworeka omwoyo, bakaba bategyesiibwe kandi baashobya omu nyegyesa.
Baiburi neshoborora omu kitabo ky'Ebyakozirwe Entumwa 15 eti, abashaija abamwe abaarugire Buyudaaya bayeegyesa ab'eishe-emwe bati, "kumurabe mutashazirwe nk'omugyenzo gwa Musa oku guri, timurikubaasa kujunwa".
Egi ekaba eri enyegyesa egwaire. Abamwe bakareeba ahansi ya rurara batareebire ahaiguru yarwo ahabw'okuba bakaba bategyesiibwe.
Ebi byona nibimanyisa ngu n'obu wakuba oine amajuta gata, orikutamba endwara zoona, orikworeka amaani gata, orikubinga za daimoni, oshemereire kwegyesibwa. Tsigara Antiokia, oyegye ebintu by'omwoyo, eiraka rya Ruhanga, ebintu ebirikwombeka omuheereza kugira ngu wagurika aha mapapa g'omurimo gwawe, torashobye nari okagira ekiina kyona omu bujurizi bwawe. Ruhanga asiimwe!
SHOMA NEEBI: Isaaya 50:4, Yohaana 6:45
EKY'OKUHAMIZA KIMWE: N'obu wakuba oine amajuta gata, orikutamba endwara zoona, orikworeka amaani gata, orikubinga za daimoni, oshemereire kwegyesibwa. Tsigara Antiokia, oyegye ebintu by'omwoyo, eiraka rya Ruhanga, ebintu ebirikwombeka omuheereza kugira ngu wagurika aha mapapa g'omurimo gwawe, torashobye nari okagira ekiina kyona omu bujurizi bwawe.
OKUSHABA: Mukama, ninyegyesibwa iwe. Buri kimwe omu magara gangye nikyebemberwa omwoyo wawe, omuhabuzi wangye otuuraho ebiro byona. Nyegyesiibwe omu muhanda gwawe n'emihanda yawe. Ninyetegyereza enteekateeka yawe, oku omutima gwawe guri kuteera n'ebyorikukunda. Nokoragana nanye burizooba. Omwiziina rya Yesu. Amiina.
Apôtre Grace Lubega
Mais vous recevrez la force de l’Esprit Saint : il descendra sur vous et vous serez mes témoins, à Jérusalem d’abord, puis en Judée, en Samarie, et jusqu’au bout du monde (Actes 1:8).
Quelle que soit l'identité de tout Chrétien, il est important que vous soyez enseigné et appris. Dans le livre des Actes, lorsque le Saint Esprit est descendu sur les disciples, ils ont commencé à faire des miracles, à expulser des démons et à faire toutes sortes de grandes œuvres par la puissance de Dieu qui y travaille.
Cependant, ils se sont fascinés par ces manifestations de pouvoir à Jérusalem et ont attendu que l'instruction de Dieu avait été qu'une fois qu'ils ont reçu le pouvoir, ils seraient témoins à Jérusalem, en Judée, en Samarie et dans les parties extrêmes de la terre.
La Bible disent dans Actes 15 que certains hommes sont descendus de Judée et ont enseigné aux frères : "Si vous ne vous êtes circoncis selon la coutume de Moïse, vous ne pouvez pas être sauvés."
Ce n'était pas un enseignement erroné. Certains ne voyaient que sous l'épée et pas au-dessus parce qu'ils n'étaient pas enseignés aux hommes.
Tout cela signifie que peu importe combien vous êtes oint, de quelles sortes de maladies vous pouvez guérir, de combien de pouvoir vous pouvez démontrer, de combien de démons vous pouvez expulser, vous devez apprendre. Tarry à Antioche afin que vous puissiez apprendre les choses de l'esprit, la voix de Dieu, les choses qui font un ministre de telle sorte que lorsque vous devez voler sur les ailes du devoir, vous ne manquerez pas d'erreur ou vous aurez du mal à témoigner. Louez Dieu!
ETUDE COMPLEMENTAIRE: Esaïe 50:4, Jean 6:45
PEPITE D'OR : Peu importe combien vous êtes oint, de quelles sortes de maladies vous pouvez guérir, de combien de pouvoir vous pouvez démontrer, de combien de démons vous pouvez expulser, vous devez apprendre. Tarry à Antioche afin que vous puissiez apprendre les choses de l'esprit, la voix de Dieu, les choses qui font un ministre de telle sorte que lorsque vous devez voler sur les ailes du devoir, vous ne manquerez pas d'erreur ou vous aurez du mal à témoigner.
PRIERE : Seigneur, tu m'enseignes. Chaque moment de ma vie est instruit par ton Esprit, mon conseiller toujours présent et éternel. J'apprends à ta manière. Je comprends ta pensée, le rythme de ton battement de cœur et la direction de vos désirs. Tu me contrôles tous les jours sur le plan personnel. Au nom de Jésus. Amen.
Posted in: Phaneroo DevotionLeave a Comment (0) ↓


text: 1. HD Ukuboko gufashe urukurikirane rwibyiza Ibyiza design Igishushanyo mbonera g Gufata Ergonomic, kutanyerera, byoroshye kandi bikomeye;Setting Uburyo bwiza bwo gukwirakwiza ubushyuhe, urusaku ruke cyane;Moteri ikora cyane ya moteri ya moteri, uburyo bwo kohereza amashanyarazi kugabanya-neza;● Icyerekezo gisobanutse neza sensor + amabara abiri ya LED yerekana gufunga imiterere;Level Urwego rwumutekano ruhuye namakuru ajyanye na GB3883 / IEC60745 nibindi bipimo.Icyitegererezo cyumubare Adaptive guverineri Torque isohoka Urwego rwo gutangira ...


text:
Yanga wamenyekanye mu gusobanura filime mu Kinyarwanda yitabye Imana
Yanga niryo zina ryibukwa mu mitwe ya benshi, amazina ye ya nyayo ni Nkusi Thomas ntakibarizwa ku isi y’abazima.
Aya makuru yatangajwe n’umuvandimwe Bugingo Bonny uzwi nka Junior Giti na we usanzwe akora umwuga wo gusobanura filimi.
Yanga yaguye muri Afurika y’Epfo aho yari yaragiye kwivuriza.
Mu butumwa yashyize kuri twitter, junior (Bonny Bugingo) yagize ati “Ruhukira mu mahoro muvandimwe wanjye. Kuri njye wambereye Papa, Iteka nizereraga kandi nkanyurwa n’ibihe byose wanyuzemo, wambereye intangarugero.”
Yanga yibukirwa ku mazina ya Nyakariro, Mushubati n’ahandi ashaka kuvuga ahantu mu cyaro hagiye mu mitwe ya bose. Abenshi ariko bamushimira ko yabafashije kumenya ibyari muri filime zikinnye mu ndimi z’amahanga.
Atabarutse nyuma ya Yvan Buravan watabarutse mu ijoro ryo kuri uyu wa Gatatu tariki 17 Kanama aguye mu Buhinde aho yari yaragiye kwivuriza.


text:
Tom Fletcher w’imyaka 35 azwiho kuba yarabaye umuririmbyi wa mbere w’itsinda rya McFly. Ubu ni umwanditsi w’ibitabo by’abana aho amaze kwandika 8 abifashijwemo na McDonald’s. Tom atuye i Londres aho abana n’umugore we Giovanna ndetse n’abana babo: Buzz w’imyaka 6, Buddy w’imyaka 4 na Max w’imyaka 2.
Tom Fletcher ati: “Kuva nkiri
umwana narangwaga n’amarangamutima menshi, umwanya umwe nkumva ndishimye cyane
undi mwanya bigahinduka. Byatumye ntekereza ko uburyo abantu bamfatagamo
byaterwaga n’uko babaga bambonye harimo na Giovanna twahuye mfite imyaka 13”.
Ati: “Mu mwaka wa 2003 nijiye
muri McFly. Nari umwana cyane, gusa kuba icyamamare ntibihora bimera nk’uko
umuntu abitekereza kandi numvaga ko imbere y’abafana mpora niyitayeho. Ibiro
byanjye byaje kumbera ikibazo bituma ndeka kurya ahubwo nkinywera ikawa n'ubwo
bitari byiza ku buzima”.
Tom avuga ko yakomeje guhangana n’ibihe bitari bimworoheye ariko ibibazo bye bikamenywa na Giovanna gusa kuko n’ishuti ze za hafi ntizari zibizi. Mu mwaka wa 2011 ni bwo yarebye 'documentaire' ya Stephen Fry yitwa “The Secret Life of The Manic Depressive” igaragaza ubuzima bw’ibanga bwa Manic bwarangwaga no kwiheba cyane no guhindagurika mu marangamutima, ibyari bimeze nk’ibyabaga kuri Tom.
Tom Fletcher n'umugore we Giovanni n'abana babo.
Ati: “Nahise ndira nkimara
kureba iyi documentaire, kandi mbere sinari narigeze ntekereza ko mfite
uburwayi bwo mu mutwe ariko nahise mfata icyemezo cyo kuvugana n’umuganga uvura
indwara zo mu mutwe”.
Guhera ubwo, Tom yarisanzuye akajya aganiriza incuti ze ikibazo afite, bituma n’abandi bafite uburwayi bwo mu mutwe birekura bakagaragaza ikibazo bafite. Tom ati: “Uburwayi bwo mu mutwe ntibukwiye gutera abantu ipfunwe”. “Kugira abana biri mu bintu byanshimishije cyane kuko abana batumye nimenya kurusha uko nabitekerezaga. Kuva nagira abana uburwayi bwanjye bwo mu mutwe bwaragabanutse”.
Isomo ry’ubuzima Tom atanga nuko yize ko ntacyo bitwaye kuba umuntu atabona ibisubizo byose ku bibazo yibaza cyangwa ahura nabyo mu buzima.
Src: dailymail


text: Yezu amaze kubyumva, ajya mu bwato, agana ahantu h’ubutayu hitaruye; rubanda rubimenye ruva mu migi, rumukurikira ku maguru. Amaze kwambuka, abona abantu benshi, abagirira impuhwe; akiza ibimuga byabo.Bugorobye, abigishwa be baramwegera, bati «Aha hantu ntihatuwe, kandi umunsi uciye ikibu; none sezerera aba bantu bajye mu ngo kwigurira ibyo barya.» Ariko Yezu we arababwira ati «Bikwirirwa bajyayo; nimubahe ibyo kurya mwebwe ubwanyu.» Baramusubiza bati «Dufite hano imigati itanu n’amafi abiri gusa.» Arababwira ati «Nimubinzanire hano.» Amaze gutegeka ko bicaza abantu mu byatsi, afata ya migati itanu na ya mafi abiri, areba ku ijuru, ashimira Imana; hanyuma amanyura ya migati ayiha abigishwa be, na bo bayiha rubanda. Bose bararya barahaga. Nuko barundarundira hamwe ibisigaye, byuzura inkangara cumi n’ebyiri! Nyamara abariye bari ibihumbi bitanu, batabariyemo abagore n’abana.


text:
Ibyuma bifata ibyuma byumuhanda
Ibisobanuro birambuye
Ibiranga ibicuruzwa
Amakuru Yibanze.
Ibyuma bifata ibyuma byumuhanda
Izina ryibicuruzwa: Gushimangira ibyuma
Ibikoresho: Hign icyuma cyiza cya karubone, ibyuma bitagira umuyonga, ibyuma bya aluminiyumu.
(2) Ibiranga: Imbaraga nyinshi, imiterere yumucyo, gutwara cyane.
(3) Ubuso: Gushyushya zinc bishyushye biha ibicuruzwa byiza birwanya ruswa.
Ibyuma bifata ibyuma bifite imbaraga nyinshi nuburyo bukomeye bigizwe nicyuma cya karubone, ibyuma bya aluminium, cyangwa ibyuma bidafite ingese.Ukurikije uburyo bwo gukora, irashobora kugabanwa muburyo bune: gusudira, gufunga imashini, gufunga swage, no gushimisha.
Ukurikije imiterere yubuso, irashobora kugabanwa muburyo bworoshye kandi bwuzuye.Hamwe nuburyo butandukanye nubunini bwo guhitamo, ibyuma bikoreshwa cyane mubuzima bwa buri munsi, nkurwego rwintambwe, inzira nyabagendwa, urubuga, amagorofa, ibifuniko bitandukanye, ibikoresho byiziga, ecran z'umutekano, inyubako ziremereye, nibindi.
Ibisobanuro rusange byerekana ibyuma (ibikoresho, ingano, imiterere birashobora gutegurwa)
Uburyo butandukanye bwo kuvura ibyuma bifata ibyuma
Amashusho yerekana ibyuma:
Ubwoko bw'icyuma
Gushimira ibyuma bidasanzwe:
Gukoresha ibyuma bifata ibyuma:
Umwobo usobekeranye ku ngazi:


text:
Abanyarwanda babishaka babifitiye ubushobozi boroherezwe mu kwiga umurimo w’ububyaza
Ku munsi mpuzamahanga w’ababyaza uba ku italiki ya 5 Gicurasi buri mwaka, ababyaza bagaragaje ko umubare w’ababyaza ukiri hasi ugereranije n’ababyeyi baba babakeneye bikagira ingaruka ku babyeyi n’abana bavuka.
Mukamusana Marie Clarisse ni umubyaza akaba anigisha muri Kaminuza y’u Rwanda mu ishami ry’ababyaza avuga ko umubare w’ababyaza ukiri muke kandi ngo igihe umubare wabakenewe ukiri hasi icyo bategerejweho kukigeraho biragoye.
Ati « abaforomo batangiye kera kandi n’amashuri ari menshi ariko ababyaza batangiye nyuma kandi batangira n’amashuri ari make gusa umubare w’abari mu ishuri ugenda wiyongera ». Anavuga ko nibakomeza kubaha ubufasha abanyeshuri bakabasha kwiga bakanaborohereza mu kubaha inguzanyo umubare uziyongera. Ati « biragoye ko umwana udafite inguzanyo, kugira ngo umubyeyi abashe kumubonera miliyoni ebyiri zo kwishyura ku mwaka, bishobora bake ». Asaba ko abanyarwanda babishaka kandi babifitiye ubushobozi bakoroherezwa bagahabwa inguzanyo bakiga umubare w’ababyaza ukenewe ukagerwaho.
Uzayisenga Marie Goretti yiga mu myaka wa 3 mu ishami ry’ububyaza muri kaminuza ya Huye we ahabwa inguzanyo na leta nta kibazo afite kuko babaha amafaranga y’ishuri n’abatunga ariko ngo uwirihira yishyura amafaranga y’ishuri angana na miliyoni 2. Avuga ko hari abayabura bakajya muri za Kaminuza zigenga bakiga andi mashami nyamara bifuzaga kwiga ububyaza. Aragira ati « kuko tugifite umubare muto w’ababyaza numva hakabayeho nk’ubufasha, kugabanya igiciro cy’amafaranga y’ishuri cyangwa gutanga amahirwe kubifuza kwiga umwuga w’ububyaza kugira ngo umubare uhagije uboneke.»
Kwiga mu mashami ajyanye n’ubuganga umunyeshuri asabwa gutanga miliyoni ebyiri (2.000.000frws) z’amafaranga y’u Rwanda ku mwaka ni mu gihe menshi mu yandi mashami umunyeshuri yishyura amafaranga y’u Rwanda ibihumbi maganinani (800.000frws) ku mwaka muri Kaminuza y’u Rwanda.
Ingaruka ku mubyeyi waje kubyara
Iyo umubyaza ari muri maternité ari umwe hakaza ababyeyi babiri ntabwo buri wese yahabwa icyo yagomba kubona kuko urakira umwe, wongere usange undi kandi uwo usize asigara ahangayitse bisaba kubasaranganya bityo ntukorere buri wese icyo asabwaga kubona nkuko byatangajwe na Mukamusana Marie Clarisse.
Aranagira ati « nkubu ku bigo nderabuzima bavuga ko hari umubyaza umwe uwo mubyaza se ntazarara izamu ? Ntazajya muri congé se ? Ntazatwita se ? » Bivuze ko no ku bigo nderabuzima umubare ugomba kwiyongera kuko ubuvuzi bw’ibanze ariho buhera.
Yanatanze urugero aho ku munsi mpuzamahanga w’ababyaza wizihijwe ku italiki ya 6 Gicurasi ku bitaro by’akarere bya Kacyiru bakiriye ababyeyi bari baje kwisuzumisha, ibyo bakoze ari ababyaza barenga 10 ngo byari gukorwa n’umubyaza umwe cyangwa babiri ati « urumva umuntu 1 cyangwa 2 bakoze ibyo twese twakoze byumvikana ko hari abo bazahushura hakaba hari nibyo batazabona ». Ibyo batazabona bishobora kugira ingaruka kuri wa mubyeyi mu gihe cyo kubyara. Ariko mu gihe mu bigo nderabuzima hazaba harimo ababyaza bahagije umubyeyi akaza akitabwaho uko bigombwa niba hari icyo babonye cy’ikibazo kigakemuka hakiri kare bityo n’ingaruka ku babyeyi n’abana bavuka zizagabanuka.
Murekezi Joséphine perezidente w’ababyaza mu Rwanda avuga ko kugeza ubu umubare w’ababyaza ari 2060 ariko hakaba hakenewe ababyaza 3600.
Anasobanura ko ishami ryita ku buzima OMS rivuga ko ubusanzwe umubyeyi agomba kubyazwa n’ababyaza 2, uwakira umwana n’ubyaza, naho umugore utegereje kubyara agomba kugira umubyaza umwe, ku babyeyi babyaye umubyaza umwe agomba kugira ababyei 8 areberera n’abana babo uko ari 8. Ariko kugeza ubu mu Rwanda ngo siko bimeze kubera ubuke bw’ababyaza.
Mu Rwanda umurimo w’ababyaza watangiye mu 1997, mbere abaforomo akaba aribo babyazaga. Ni mu gihe ku isi umaze imyaka 100.


text:
Imbaraga zingana ni ndende kandi kurambura ni bito (3%).
Coefficient ihanitse kandi ikomeye cyane.
Imipaka ya elastique ni nini kandi imbaraga zingana ni nyinshi, imbaraga zo gukuramo rero ni nini.
Fibre organique, idacana, irwanya imiti.
Kwinjira gake.
Guhagarara no kurwanya ubushyuhe.
Ubushobozi bwiza bwo gutunganya, bushobora gukoreshwa mubicuruzwa bitandukanye nkibigega, ibiti, ibyiyumvo no kuboha.
Gutezimbere no kurangiza ibikoresho byo kuvura hejuru hamwe na resin nziza.
Umugozi waciwe ukoreshwa cyane mubwubatsi, cyane cyane muri beto, kandi ukoreshwa no muri skisi, inkingi hamwe na rubura, tennis na badminton racket, ibice byamagare, ubwato bwihuta bwihuta, gypsumu ishimangira, imbaho zo hanze.
1. E-Glass Chopped Strands kuri pp / pa / pbt ipakirwa mumifuka yubukorikori cyangwa imifuka iboshywe, kwihanganira ubushuhe bwiza hafi 25kg kumufuka, imifuka 4 kumurongo, ibice 8 kuri pallet hamwe na 32 kuri pallet, buri pallet iba yuzuye kugwiza firime nyinshi hamwe no gupakira.
2. Toni imwe n'umufuka umwe.
3.Ushobora guhindurwa ukoresheje ikirango cyangwa 1kg umufuka muto.


text:
Amashusho ya videwo ni AV ya sisitemu yo gukemura abantu imbona nkubone hagati yabantu babiri cyangwa benshi binyuze mumatumanaho dev ...Reba Byinshi
Telemedicine ni sisitemu ikoresha itumanaho nikoranabuhanga ryamakuru kugirango ikemurwe kure itanga serivisi zita kubuzima, nka ...Reba Byinshi
Kwigisha intera bivuga uburyo bwo kwigisha bwakoreshwa mubitangazamakuru byitumanaho binyuze kuri tereviziyo na interineti.PUAS HD920 / 910 Inzira y'Uburezi ...Reba Byinshi
PUS-HD320 / 330 na PUS-HD520 bakoresha tekinoroji yo gutunganya amashusho yambere, yubatswe mubisobanuro bihanitse bya codec ya H.265, RTSPRTMP hamwe nandi miyoboro ya Network ...Reba Byinshi
Dufite itsinda ryacu R & D, umusaruro wuruganda
Buri nzira igira ibipimo ngenderwaho bikomeye
Twabonye ibyemezo byinshi mpuzamahanga: CE, FCC, ROHS, ISO9001
Igiciro cyiza hamwe nubwiza buhanitse
Shenzhen PUAS Inganda, Ltd.yashinzwe mu 2001, ikaba ari ubushakashatsi bwumwuga niterambere ryamafoto ya HD yerekana amashusho.Duhuza R&D, igishushanyo, umusaruro no kugurisha.Ibicuruzwa byacu bikoreshwa cyane mubiganiro bya videwo, kwigisha intera, kwivuza intera, ibibazo bya E-guverinoma, itumanaho ryihutirwa, itumanaho rihuriweho, icyumba cya multimediya, nibindi bice. ●KUNYURWAyibanze ku iterambere nubushakashatsi bwa tekinike ya kamera yamabara ya HD kuva yatangira.PUAS yishingikiriza ku nyungu zikomeye zubushakashatsi bwa siyanse, yabonye ibyemezo byinshi bya patenti hamwe nicyemezo cyuburenganzira bwa software.Kandi ifite ibyigenga byigenga bya algorithm hamwe nibyiza bya kamera ya HD murwego rwa tekiniki yumwuga, nka auto focus, auto white balance, auto iris, kugabanya urusaku rwa 3D nibindi. ●KUNYURWAburigihe ikora mubitekerezo byubufatanye bwa "Icyizere kiva mubitumanaho", yumve ibyo umukoresha asabwa, akomeza kunoza imikorere yibicuruzwa, ingaruka nibisabwa hamwe na sisitemu nziza ya serivise nziza kandi nziza, kugirango yizere abakiriya bayo. ●KUNYURWAifite imyifatire yubufatanye kandi itanga abakiriya kwisi nuburyo bwubufatanye nkibigo, OEM na ODM.Fata ibyifuzo byabakiriya nkuyobora kandi ukore cyane mugutezimbere iterambere ryiterambere ryikoranabuhanga.
Shenzhen PUAS Inganda, Ltd.yashinzwe mu 2001, ikaba ari ubushakashatsi bwumwuga niterambere ryamafoto ya HD yerekana amashusho.Duhuza R&D, igishushanyo, umusaruro no kugurisha.Ibicuruzwa byacu bikoreshwa cyane mubiganiro bya videwo, kwigisha intera, kwivuza intera, ibibazo bya E-guverinoma, itumanaho ryihutirwa, itumanaho rihuriweho, icyumba cya multimediya, nibindi bice.
●KUNYURWAyibanze ku iterambere nubushakashatsi bwa tekinike ya kamera yamabara ya HD kuva yatangira.PUAS yishingikiriza ku nyungu zikomeye zubushakashatsi bwa siyanse, yabonye ibyemezo byinshi bya patenti hamwe nicyemezo cyuburenganzira bwa software.Kandi ifite ibyigenga byigenga bya algorithm hamwe nibyiza bya kamera ya HD murwego rwa tekiniki yumwuga, nka auto focus, auto white balance, auto iris, kugabanya urusaku rwa 3D nibindi.
●KUNYURWAburigihe ikora mubitekerezo byubufatanye bwa "Icyizere kiva mubitumanaho", yumve ibyo umukoresha asabwa, akomeza kunoza imikorere yibicuruzwa, ingaruka nibisabwa hamwe na sisitemu nziza ya serivise nziza kandi nziza, kugirango yizere abakiriya bayo.
●KUNYURWAifite imyifatire yubufatanye kandi itanga abakiriya kwisi nuburyo bwubufatanye nkibigo, OEM na ODM.Fata ibyifuzo byabakiriya nkuyobora kandi ukore cyane mugutezimbere iterambere ryiterambere ryikoranabuhanga.
Ku ya 18 kugeza ku ya 22 Mata 2020
Inomero y'akazu: Inzu Nkuru, C749
Gashyantare 11 kugeza 14 Gashyantare 2020
Rai Amsterdam, Ubuholandi Inzu yerekana: 15-W306
Imurikagurisha 8-11 Mata
Ikigo cyabereye i Las Vegas Kureba Akazu: C1122 - Inzu Nkuru
5-8 Gashyantare 2019
Rai Amsterdam, Ubuholandi Guhagarara No : Inzu 15, 15-M290


text:
Hari igihe abantu bakundana bakageza igihe mu rukundo rwabo hakazamo agatotsi bikaba ngombwa ko batandukana.
Hari ubwo rero nyuma y’igihe runaka baratandukanye bongera bakaganira bikaba byashoboka ko bongera kwiyunga bagakundana ubudatana cyangwa se bakongera bakanatandukana birenze rimwe.
Mu rukundo rero biryoha neza iyo buri wese mu bagiye gusubirana abanje kwitekerezaho cyane cyane uwari wafashe iya mbere yo kubivamo ubwo byazambaga. Niba wiyemeje gusubirana n’umukunzi mwari mumaze igihe runaka mwaraciye ukubiri, dore ibyo ugomba kubanza kwibaza:
1. Ibaze niba warakize ibikomere
Burya yaba uwagiye ndetse n’uwatawe bose mu rukundo bagira ibikomere muri cya gihe bari baratandukanye cyangwa ubwo batandukanaga nyirizina. Niba rero ufashe umwanzuro wo kongera kumwemerera kugaruka mu buzima bwawe, reba niba warakize ibikomere ku buryo utazahora uzura akaboze.
Irinde ko irindi kosa rizaba uzarihuza n’ahahise ubanze urebe niba koko udashaka kugaruka kubera ibyo ukumbuye mwabanyemo utakibona. Niba ari urukundo ruzaba rukugaruye, biragusaba kubanza kumva ko wakize ibikomere watewe no gutandukana kwanyu ndetse n’icyari intandaro yabyo.
2. Kureba icyerekezo urwo rukundo rufite
Mu kongera gukunda ugomba kureba ku hazaza hawe uko hazaba hameze cyangwa niba uzahora muri ya makimbirane mwagiranye. Niba ubona nyuma y’ukwezi bizongera bikazamba, ikiza ni uko wabireka. Ukwiye gusubirana n’umuntu ari uko ubona afite icyerekezo kirambye cyo kukugira mu buzima bwe bitari ukugukina nk’umupira batera bongera bagarura.
3. Reba uko inshuti n’imiryango yanyu bazabifata
Uretse bamwe baba bakundana rwihishwa ntaho urukundo rwabo ruragera, ubundi abakundana byeruye biba bizwi n’imiryango yabo ndetse n’inshuti. Iyo rero mutandukanye hari abo uganyira ako gahinda wagize bakaguhumuriza.
Niba ugiye gusubirana nawe, banza utekereze uko bazabifata bashingiye ku mpamvu zo gutandukana wari wabahaye. Hari n’ubona batandukanye agatangira gushyira hanze intege nke ze zose. Ese wibaza isura bazaba bafite ku mukunzi wawe mu gihe mwazaba musubiranye? Bazamufata nka bihemu kandi bagaragaze ko bafite impungenge. Uzabe witeguye kubyumva no kubyakira.
Bereke ko mwongeye gusubirana mufatane umwanzuro bitume bashira impungenge mu gihe baba bagize uruhare mu kwemeza uwo mwanzuro.
Urukundo ni umutima w’umuntu ubwe urubamo ariko burya umuntu wese agira aho akenera ubujyanama. Ni byiza ko icyemezo cyo gusubirana n’umukunzi kitaba icyawe wenyine kandi ntigihubukirwe. Burya ngo igikomere kiraryana bikaba akarusho iyo inkovu yongeye gukomereka.
Source: Inyarwanda
[email protected]


text:
Ibi birori byabereye muri Innovation Village muri Isomero Rusange rya Kigali ku Kacyiru, ku mugoroba wo ku wa 31 Kanama 2018.
Generation Rise yita ku burezi bw’umukobwa imufasha kugira ubumenyi bumuganisha ku ntego z’ubuzima, kwitinyuka, kwigirira icyizere no kuvugira mu ruhame. Bahabwa amasomo y’imiyoborere no gusoma ibitabo birimo inyigisho z’ubuzima.
Abahuguwe berekanye impano zabo mu mbyino gakondo, gusiga, ikinamico no kuririmba. Ubutumwa batanze bwibanze ku muco wakumiraga umwari ariko akaba yarasubijwe ijambo.
Mahoro Rebecca wiga mu Ishami ry’Imibare, Ubumenyi bw’Isi n’Icungamari, yavuze ko yatinyuwe mu rugendo rwo gukuza impano ye yo kuririmba.
Yagize ati “Generation Rise baradufashije cyane, baratuganiriza, batugira inama, batwumvisha ko dushoboye.”
Shirumuteto Régine wiga mu Ishami ry’Ubuvanganzo, Ikinyarwanda n’Igiswahili (LKK) yavuze ko “Naritinyutse birushijeho ndetse nshobora kuvugira mu ruhame. Mu ishuri amanota yariyongereye.”
Umuyobozi wa Generation Rise, Numuhire Caroline, yatangarije IGIHE ko bafasha abakobwa kwiyubakamo icyizere.
Yagize ati “Mu byaro twabonaga abakobwa bitinya, bava mu mashuri imburagihe, bikabaviramo izindi ngaruka mbi. Duhitamo abana bafite ibibazo byatuma bacikiriza amasomo, tukabashyira muri porogaramu ‘Your Voice Matters’ tukabigisha ko badakwiye guheranwa n’ibibazo. Imbogamizi zirahari ariko si ho ubuzima bugarukira.”
Yavuze ko hari abakobwa bamaze gutangiza imishinga yabo. Ati “Hari abatangiye imishinga mito aho baturuka nko guhinga imboga n’ibijumba bakabijyana ku isoko; abakoze amatsinda yo gusoma n’abatangiye kwandika inkuru. Ni ngombwa kubumvisha ko icyo batekereje bakigeraho. Ntabwo turi kwigisha abakobwa kuba inshinzi ahubwo turi kubabwira ko bakwiye kugira uburenganzira bw’ikiremwamuntu hatitawe ku ho baturuka n’amahirwe babonye.”
Umukozi wa Mineduc ushinzwe Uburezi bw’Umwana w’Umukobwa n’Iterambere ry’Uburinganire mu Burezi, Mitali Lydia, yavuze ko hari gahunda zashyizweho zorohereza uburezi bw’abakobwa.
Yagize ati “Mu burezi budaheza hashyizweho icyumba cy’umwana w’umukobwa, kibamo ibikoresho yifashisha mu kwezi kwe. Hari amabwiriza akumira ihohoterwa rishingiye ku gitsina. Umukobwa ntaragera aho kwitinyuka, Generation Rise irunganira gahunda za leta, ifasha uwashyiriweho uburyo bwiza bwo kwiga kubyaza umusaruro amahirwe yahawe.”
Ku kibazo cy’abana bava mu ishuri imburagihe, yavuze ko kizakemurwa n’ubufatanye bw’umuryango, leta n’abikorera.
Minisiteri y’Uburinganire n’Iterambere ry’Umuryango yatangaje ko mu 2016, abakobwa bari hagati y’imyaka 16-19 bagera ku 17 500 batewe inda zitateguwe, binabagiraho ingaruka zirimo no kuva mu ishuri.
Generation Rise yatangiye mu 2016. Ikorana n’Urwunge rw’Amashuri rwa APEKA n’urwa Gahanga I.


text:
Inyigisho yo ku wa gatanu w’icyumweru cya 30 gisanzwe, B, Ku wa 30 Ukwakira 2015
Amasomo matagatifu: 10. Rm 9,1-5; 20. Lk 14, 1-6
Nta tegeko rigomba gukuraho gukiza umuntu
Bavandimwe mu Ivanjili y’uyu munsi turumva Yezu akiza umunyarushwima ku Isabato. Ubusanzwe isabato ni umunsi w’Imana. Umunsi w’ikiruhuko. Ariko kandi ni umunsi w’ubuntu n’ineza by’Imana, umunsi wo gucungura abantu no kubabohora, umunsi w’impuhwe z’Imana ku bakene, ku banyabyago n’abanyabyaha. Ni umunsi uruta iyindi aho tugomba gukora icyiza kurushaho, tugakira kandi tugakiza. Ni umunsi tugomba kwemera tugakizwa na Yezu. Ntabwo ari umunsi w’akamenyero tugomba kubaho mu bimenyerewe gusa. Ni umunsi wo kurushaho kuvumbura ineza y’Imana.
Ku munsi w’Isabato nibwo Yezu yinjiye mu nzu y’umwe mu Bafarizayi b’abanyacyubahiro kuhafungurira ngo ariko bo bakamugenzura. Ubuzima bwa Yezu bukomeza kutubera ishuri rikomeye. Yezu ntabwo yanga ubutumire bw’abamurwanya. Ashoboye kubana n’abakene, abarwayi n’abatagira kivurira ndetse n’abanyacyubahiro. Ntituzi se ko yazanywe no gukiza abantu bose? Nyamara aha Yezu yinjiye ni mu nzu ifite amateka, umuco karande mu by’iyobokamana ndetse ni mu muryango ukataje mu buyoboke butangwa n’amategeko ya Kiyahudi kandi itegeko rya rutaga ayandi ni Isabato y’Uhoraho ndetse n’umushyitsi agomba kubahiririza byanze bikunze. Ni yo mpamvu Yezu yagombaga kugenzurwa ngo atagira icyo akora kinyuranyije n’imigenzo y’Isabato.
Tubangukirwe no gukiza abantu aho kubangukirwa no kubacira urubanza
Uyu munyarushwima ni umuntu urwaye, umerewe nabi. Kuko kenshi inda ye iba yaratumbye, yuzuyemo amazi, rimwe na rimwe atagira uruhumekero. Uyu muntu yari ababaje , yari ababaye. Nta n’ubwo yari yatumiwe, yari ari kurebera kure. Ku Bafarizayi indwara nk’iyi ikomoka ku gicumuro umuntu yakoze rwihishwa. Mu bitekerezo byabo uyu muntu yari umunyabyaha, ku buryo kurwara urushwima cyari igihano cy’Imana.
Bavandimwe ntitukabangukirwe no guca imanza. Ikihutirwa igihe tubonye umukene, umurwayi, umushonji, umunyabyaha,… si ugushakisha no gutinda ku mpamvu yabimuteye ahubwo ni ukwihutira kumuvana mu kangaratete. Si ukwihutira kureba amategeko ya Leta, ya Gisivile cyangwa ya Kiliziya ngo tubone kumutabara ahubwo ni ukwihutira itegeko karemano ry’urukundo ngo tumutabare. Si ukwihutira kureba idini, akarere, ubwoko bwe cyangwa icyubahiro cyacu ngo tubone kumutabara ahubwo ni ukumenya ko Nyagasani yatubwiye ngo uzakunde mugenzi wawe nk’uko wikunda. Ese ni nde muri twe warwara ntiyifuze kuvurwa, yasonza ntiyifuze guhabwa icyo kurya, yagira inyota ntiyifuze guhabwa icyo kunywa?… Yezu ati:”icyo wifuza ko abandi bakugirira nawe banza ukibagirire”!
Ese biremewe gukiza umuntu ku isabato cyangwa birabujijwe?
Yezu abajije iki kibazo Abafarizayi baricecekeye. Ni ukuvuga ko muri rusange bari bumvise agaciro k’umuntu ugereranyije n’isabato. Mu mategeko yabo na bo barabyiyumvishaga ndetse hari aho bagiraga bati: “itungo ryawe nirigwa mu iriba cyangwa mu rwobo uzariheremo ubwatsi kugira ngo ridapfa, wohereze mu mwobo ibintu rishobora kuririraho ariko wirinde kugaragaza ko wakoze ku isabato. Ibi na byo bikagaragaza ko ari amatakirangoyi, ko Abafarizayi biyumvishaga neza icyakorwa ariko bagatsimbarara ku muco karande wabo. Kuri bo bagerageza kwiyumvisha ko bafite ukuri, ndetse baranakabya bagera aho batekereza ko Yezu ntacyo yakagombye kuvuga cyangwa gukora mu izina ry’Imana niba atubahirije ibyo bemera kandi bigisha. Nyamara Abafarizayi si bo bonyine batsimbarara!
No muri twe hari abagitsimbaraye ku bitekerezo byabo, ku cyubahiro cyabo, ku mutungo cyangwa ku bukire, ku kazi akora cyangwa umwanya ahabwa na sosiyete, ku mategeko amugenga cyangwa agenga aba na bariya. Mu gitabo cy’amategeko agenga ubuzima bwa Kiliziya (Code de Droit Canonique), itegeko nomero 1752 risoza, rivuga ko amategeko yose agomba kubahirizwa hatirengagijwe itegeko risumba ayandi ari na ryo Kiliziya ibereyeho: umukiro wa roho z’abantu. Tubimenye neza rero nta tegeko rigomba gukuraho gukiza umuntu, amategeko yose yakwiye kwerekeza ku mukiro wa roho y’umuntu.
Icyo twazirikana kurusha ibindi ni uko nk’uko Pawulo Mutagatifu abivuga mu isomo rya mbere(Rm 9,1-5) Abayisiraheli kimwe natwe twatorewe umukiro. Twahawe ikuzo n’amasezerano, amategeko, imihango n’ubuhanuzi. Ni ukuvuga ko ibyo dukeneye ngo tugere ku mukiro kandi tuwugezeho n’abandi tubifite. Ariko kandi ibaruwa yandikiwe Abaheburayi iratubaza iki kibazo: abigeze gushyikirizwa urumuri, bagasogongera ku ngabire z’Imana, bagahabwa Roho Mutagatifu, bakaryoherwa n’ijambo ryiza ry’Imana, bakibonera ububasha bw’igihe kizaza bazamera bate niba barenze kuri ibyo bakagwa? (Heb 6,4-5).
Dusabe rero Roho Mutagatifu adufashe gushishoza ikinyura Imana, Yezu Kristu adukize icyo turwaye kugira ngo twigiremo urukundo rw’Imana n’urwa mugenzi wacu. Byose kubera ikuzo ry’Imana n’umukiro wa roho zacu n’iz’abandi.
Bikira Mariya Umwamikazi wa Rozari aduhakirwe!
Padiri Théoneste NZAYISENGA